sagorsarker/bangla-wikipedia huggingface dataset:
১২৭ নং ওয়ার্ড, কলকাতা পৌরসংস্থা

ওয়ার্ড নং ১২৭, কলকাতা পৌরসংস্থা কলকাতা পৌরসংস্থার বরো নং ১৪ এর একটি প্রশাসনিক বিভাগ। এটি ভারতীয় রাজ্য পশ্চিমবঙ্গ এর দক্ষিণ কলকাতার সরশুনা ( সরশুনা স্যাটেলাইট টাউনশিপ - শকুন্তলা পার্ক -অক্সিটাউন-সোনামুখী) এলাকা নিয়ে গঠিত হয়েছে।
ওয়ার্ড নং ১২৭ এর সীমানাঃ উত্তরে হো চি মিন সরণি; পূর্বে বাগপোতা রোড, যাদব ঘোষ রোড এবং সরসুনা মেইন রোড; দক্ষিণে সরসুনা মৌজা, শিবরামপুর মৌজা এবং শিবরামপুর রোড বরাবর টানা একটি রেখা দ্বারা; এবং পশ্চিমে সোনামুখী মৌজা, সরসুনা মৌজা এবং শিবরামপুর মৌজা বরাবর একটি টানা রেখা।
ওয়ার্ডটি কলকাতা পুলিশের সরশুনা থানা দ্বারা পরিবেশিত হয়। 
বেহালা মহিলা থানা দক্ষিণ পশ্চিম বিভাগের অধীনে সমস্ত পুলিশ থানার এখতিয়ার রয়েছে, অর্থাৎ সরসুনা, তারাতলা, বেহালা, পর্ণশ্রী, ঠাকুরপুকুর ও হরিদেবপুর। 
ভারতের ২০১১ সালের আদমশুমারি অনুসারে, কলকাতা পৌর কর্পোরেশনের ১২৭ নং ওয়ার্ডের মোট জনসংখ্যা ছিল ৪৩,৭৮২ জন, যার মধ্যে ২১,৯২০ (৫০%) পুরুষ এবং ২১,৮৬২ (৫০%) মহিলা ছিলেন। ৬ বছরের নিচে জনসংখ্যা ছিল ৩,২২৫। ১২৭ নং ওয়ার্ডে মোট শিক্ষিতের সংখ্যা ছিল ৩৭,২৩৮ (৬ বছরের বেশি জনসংখ্যার ৯১.৮২%)। 
ওয়ার্ডটি একটি সিটি মিউনিসিপ্যাল কর্পোরেশন কাউন্সিল নির্বাচনী এলাকা গঠন করে এবং এটি বেহালা পশ্চিম বিধানসভা কেন্দ্র
কুরআনীয় আরবি

শাস্ত্রীয় বা ধ্রুপদী আরবি () বা কুরআনীয় আরবি হল আরবি ভাষার প্রমিত সাহিত্যিক রূপ যা সপ্তম শতক থেকে শুরু করে সমগ্র মধ্যযুগ ব্যাপী ব্যবহৃত হয়েছে, বিশেষত উমাইয়া ও আব্বাসীয় খেলাফতকালীন সাহিত্যলেখনীসমূহে যেমন কবিতা, উচ্চমানের গদ্য ও বক্তৃতা, এবং পাশাপাশি এটি ইসলামের উপাসনামূলক ধর্মীয় ভাষা।
"আল-আরাবিয়াহ" নামক এই আরবির প্রথম বিশদ বিবরণ পাওয়া যায় সিবাওয়াইহ'র আল কিতাব নামক গ্রন্থে, যা একটি কাব্যসংকলনের উপর ভিত্তি করে লেখা হয়েছিল, পাশাপাশি এতে ছিল কুরআন ও বেদুঈন তথ্যদাতাদের কথা যাদেরকে তিনি শাস্ত্রীয় আরবির নির্ভরযোগ্য বক্তা হিসেবে বিবেচনা করেছিলেন।
আধুনিক আদর্শ আরবি হল এর সরাসরি উত্তরসূরী, যা আজ সারা আরব বিশ্বে লেখনী এবং আনুষ্ঠানিক কথোপকথনের ক্ষেত্রে ব্যবহৃত হয়, উদাহরণস্বরূপ উপস্থিত বক্তৃতা, কিছু রেডিও সম্প্রচার এবং অ-বিনোদন সামগ্রী। যদিও আধুনিক প্রমিত/আদর্শ আরবির শব্দভাণ্ডার এবং শৈলীবিদ্যা ধ্রূপদী আরবি থেকে আলাদা, তবুও এর শব্দতত্ত্ব এবং বাক্যতত্ত্ব মূলত অপরিবর্তিত রয়েছে (যদিও আধুনিক আদর্শ আরবিতে শাস্ত্রীয় আরবির বাক্য কাঠামোকে আংশিকভাবে ব্যবহার করা হয়)। আরব বিশ্বে ধ্রুপদী আরবি এবং আধুনিক আদর্শ আরবির মধ্যে সামান্য পার্থক্য করা হয় এবং উভয়কেই সাধারণত আরবীতে "আল-ফুসহা" () বলা হয়, যার অর্থ 'বাকপটু'।
ফাতহুল মুলহিম

ফাতহুল মুলহিম বিশারহি সহীহিল ইমাম মুসলিম () শাব্বির আহমদ উসমানির আরবি ভাষায় রচিত "সহীহ মুসলিমের" একটি ব্যাখ্যাগ্রন্থ। এটি "সহীহ মুসলিমের" সেরা ব্যাখ্যাগ্রন্থের অন্যতম। তিনি ১৯১৪ সাল থেকে গ্রন্থটি রচনার কাজ শুরু করেন। মৃত্যুর আগ পর্যন্ত তিনি গ্রন্থটির ৩ খণ্ড রচনা করতে পেরেছিলেন। ১৯৩৩ ও ১৯৩৫ সালে প্রথম ও দ্বিতীয় এবং ১৯৩৮ সালে গ্রন্থটির তৃতীয় খণ্ড প্রকাশিত হয়। তারপর তিনি পাকিস্তান আন্দোলনের সাথে যুক্ত হয়ে যান এবং ১৯৪৯ সালে মৃত্যুবরণ করেন। এটি হানাফি মাযহাবের আলেম দ্বারা লিখিত "সহীহ মুসলিমের" সর্বোচ্চ মর্যাদার ব্যাখ্যাগ্রন্থ এবং সবচেয়ে গুরুত্বপূর্ণ বইগুলোর মধ্যে অন্যতম বিবেচিত হয়। শাব্বির আহমদ উসমানির মৃত্যুর পর মুহাম্মদ তাকি উসমানি গ্রন্থটির বাকি অংশ সমাপ্ত করেন এবং "তাকমিলাতু ফাতহুল মুলহিম" নামে প্রকাশ করেন।
হানাফি ফকিহ বদরুদ্দিন আইনি "সহীহ বুখারীর" ব্যাখ্যা লিখলেও হানাফি মাযহাবের আলেমদের মধ্যে কেউ "সহীহ মুসলিমের" ব্যাখ্যা রচনা করে নি। এই শূণ্যস্থানটি পূরণার্থে শাব্বির আহমদ উসমানি "ফাতহুল মুলহিম" রচনায় হাত দেন। গবেষণায় জানা যায়, তিনি ১৯১৬ সালের পূর্বেই গ্রন্থটি রচনার কাজ শুরু করেন। তার লেখা থেকে বুঝা যায়, তিনি ১৯১৪ থেকে গ্রন্থটি রচনা শুরু করেন। ৫ খণ্ডে লেখার ইচ্ছা থাকলেও তিনি ৩ খণ্ড রচনা করতে পেরেছিলেন। ১৯৩৩ ও ১৯৩৫ সালে বিজনোরের মদিনা প্রেস থেকে গ্রন্থটির প্রথম ও দ্বিতীয় এবং ১৯৩৮ সালে জলন্ধরের বুলন্দ প্রেস থেকে এর তৃতীয় খণ্ড প্রকাশিত হয়। প্রকাশের পর গ্রন্থটি বিপুল জনপ্রিয়তা লাভ করে, অল্প সময়ে এর ৩টি সংস্করণ বের হয়। গ্রন্থটির শুরুতে তিনি ১০৮ পৃষ্ঠার একটি দীর্ঘ ভূমিকা রচনা করেন যেখানে তিনি হাদিস ও তার বইয়ের বিশেষত্ব নিয়ে আলোচনা করেন। তিনি প্রতিটি সমস্যার মধ্যে চার ইমামের বক্তব্য উল্লেখ সহ বিশেষজ্ঞদের সেরা ও নির্বাচিত মন্তব্যটি উল্লেখ করেছেন এবং বিভিন্ন প্রমাণের সাথে তার মতামত প্রকাশ করার চেষ্টা করেছেন। তিনি একটি বিষয় সম্পর্কিত সমস্ত হাদিসকে এক জায়গায় একত্রিত করে তার মধ্যে সমতাবিধানের চেষ্টা করেছেন।
গ্রন্থটির প্রধান বৈশিষ্ট্য:
গ্রন্থটি সম্পর্কে আনোয়ার শাহ কাশ্মীরি বলেন, 
জামিয়া মিলিয়া ইসলামিয়ার আরবি বিভাগের প্রধান ডক্টর জুবায়ের আহমদ ফারুকী বলেন,
বিসিজিএস অপরাজেয় বাংলা

বাংলাদেশ কোস্ট গার্ড জাহাজ (শিপ) (সংক্ষেপেঃ বিসিজিএস) অপরাজেয় বাংলা বাংলাদেশ কোস্ট গার্ডের একটি সবুজ বাংলা শ্রেণীর ইনশোর প্যাট্রোল ভেসেল বা টহল জাহাজ। এটি গণচীনের কারিগরি ও প্রযুক্তিগত সহায়তায় খুলনা শিপইয়ার্ডে নির্মিত হয়। বর্তমানে জাহাজটি কোস্ট গার্ড পূর্ব-জোন চট্টগ্রাম এর অধীনে সামুদ্রিক এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
বাংলাদেশ কোস্ট গার্ডের জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ কোস্ট গার্ডের জন্য খুলনা শিপইয়ার্ডে জাহাজ নির্মানের পদক্ষেপ নেয়া হয়। এরই ধারাবাহিকতায় ১৭ জুলাই, ২০১৬ সালে বাংলাদেশ কোস্ট গার্ডের জন্য ৩টি ইনশোর প্যাট্রোল ভেসেল নির্মাণের লক্ষ্যে বাংলাদেশ কোস্ট গার্ড এবং খুলনা শিপইয়ার্ড লিমিটেড এর মধ্যে ২৬৬ কোটি ৮৩ লক্ষ ৯৭ হাজার ৫২০ টাকা অর্থব্যয়ে জাহাজ নির্মাণ সংক্রান্ত চুক্তি স্বাক্ষরিত হয়। সম্পাদিত চুক্তির অংশ হিসেবে বিসিজিএস অপরাজেয় বাংলা জাহাজটি নির্মিত হয়। জাহাজটি নির্মাণকালে চায়না ক্ল্যাসিফিকেশন সোসাইটি (সিসিএস) এর নীতিমালা অনুসরণ করা হয়। ২ অক্টোবর, ২০১৬ সালে খুলনা শিপইয়ার্ড প্রাঙ্গনে এক অনুষ্ঠানে কিল লেয়িং এর মাধ্যমে নির্মাণ কাজের আনুষ্ঠানিক সূচনা করা হয়। খুলনা শিপইয়ার্ডের তৎকালীন ব্যবস্থাপনা পরিচালক কমোডর আনিছুর রহমান মোল্লা-(এল), এনইউপি, পিএসসি-বিএন, এর সভাপতিত্বে উক্ত অনুষ্ঠানে প্রতিষ্ঠানটির জিএমবৃন্দ ছাড়াও উর্ধ্বতন সামরিক ও বেসামরিক কর্মকর্তাগণ উপস্থিত ছিলেন। নির্মাণকাজ শেষে ৫ আগস্ট, ২০১৮ সালে জাহাজটির লঞ্চিং অনুষ্ঠান সম্পন্ন হয়। ৩০ এপ্রিল, ২০১৯ সালে চুক্তি অনুযায়ী জাহাজটির নির্মাণকাজ শেষ হয়। পরবর্তীতে ২০ জুন, ২০১৯ সালে খুলনা শিপইয়ার্ড লিমিটেড কর্তৃক নির্মাণকৃত ইনশোর প্যাট্রোল ভেসেল জাহাজটি স্বরাষ্ট্র মন্ত্রণালয়ের জননিরাপত্তা বিভাগের তৎকালীন সচিব মোস্তাফা কামাল উদ্দীন মহোদয় বাংলাদেশ কোস্ট গার্ডের মহাপরিচালক রিয়ার এডমিরাল এম আশরাফুল হক এনবিপি, এনউপি, বিসিজিএম, এনডিসি, এএফডব্লিউসি, পিএসসি মহোদয়ের নিকট আনুষ্ঠানিকভাবে হস্তান্তর করেন। অবশেষে ১৫ নভেম্বর, ২০২০ সালে তৎকালীন প্রধানমন্ত্রী শেখ হাসিনা রাজধানীতে তাঁর সরকারি বাসভবন গণভবন থেকে ভিডিও কনফারেন্সের মাধ্যমে বাংলাদেশ কোস্ট গার্ডের (বিসিজি) ২টি অফশোর প্যাট্রোল ভেসেল, ৫টি ইনশোর প্যাট্রোল ভেসেল, ২টি ফাস্ট প্যাট্রোল বোট এবং ভোলায় বাংলাদেশ কোস্ট গার্ড ঘাঁটিঁর কমিশনিং সম্পন্ন করেন।
বিসিজিএস অপরাজেয় বাংলা জাহাজটির দৈর্ঘ্য , প্রস্হ এবং গভীরতা । জাহাজটির ওজন ২৯৭ টন এবং জাহাজটিতে প্রচলন শক্তি হিসেবে রয়েছে:
যার ফলে জাহাজটির সর্বোচ্চ গতিবেগ ঘন্টায় । এছাড়াও জাহাজটি ৪৫ জন সদস্য নিয়ে একনাগাড়ে ৭ দিন অভিযান পরিচালনা করতে সক্ষম। সেন্সর এবং কার্যপদ্ধতি হিসেবে জাহাজটিতে রয়েছে: 
বিসিজিএস অপরাজেয় বাংলা জাহাজটির আকার আয়তন অপেক্ষাকৃত ছোট হলেও এর সক্ষমতা আধুনিক বিশ্বে ব্যবহৃত সর্বাধুনিক প্রযুক্তিসমৃদ্ধ। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:
তাসমানিয়ান নিউজ

তাসমানিয়ান নিউজ অস্ট্রেলিয়ার হোবার্ট ভিত্তিক একটি বৈকালিক সংবাদপত্র ছিল। এটির প্রথম সংখ্যা ১৮৮৩ সালের ১৭ নভেম্বর শনিবার মূলত দ্য তাসমানিয়ান নিউজ নামে প্রকাশিত হয়েছিল। "তাসমানিয়ান নিউজের" সম্পাদকদের মধ্যে জিবি লিলি, জেডি শ, আর ডব্লিউ স্মিথ, জেজে আটিং এবং আলেকজান্ডার উইলিয়ামসন হিউম উল্লেখযোগ্য ছিলেন।
হেনরি হোরাশিও গিল (১৮৪০-১৯১৪) পত্রিকাটির মালিক ও প্রথম সম্পাদক ছিলেন। সাংবাদিকতা থেকে অবসর নেওয়ার আগ পর্যন্ত তিনি পত্রিকাটি পরিচালনা করেন। তাদের কনিষ্ঠ সন্তান জন্মের তিন মাস পর তার স্ত্রী সারা ইনেজ গিল (বিবাহ-পূর্ব পদবী জ্যাকব্স, ১৮৫০-১৯১৪) ১৮৮৬ সালের ২৬ জুলাই পত্রিকাটির স্বত্বাধিকারীর দায়িত্ব গ্রহণ করেন। ১৮৯৬ সালের আগস্টে অস্ট্রেলিয় রাজনীতিবিদ উইলিয়াম জেমস ম্যাকউইলিয়ামস সারার কাছ থেকে পত্রিকাটির মালিকানা গ্রহণ করেন। তিনি আর্থিক সমস্যার কারণে ১৯০০ সালের জুন মাসে বিক্রি করতে বাধ্য না হওয়া পর্যন্ত তিনি "সংবাদ" প্রকাশ করেন। অতঃপর উইলিয়াম বেল ফুলটন মালিকের দায়িত্ব নেন। 
প্রকাশনা শুরুর ২৮ বছর পর পত্রিকাটির শেষ সংখ্যাটি প্রকাশিত হয়েছিল ১৯১১ সালের ১৭ নভেম্বর শুক্রবার। "দ্য ডেইলি পোস্ট" লিমিটেডের ব্যবস্থাপনা পরিচালক এজে নেটলফোল্ড স্বাক্ষরিত একটি বিজ্ঞপ্তিতে কাগজটি প্রকাশনা বন্ধ করে দিয়েছে কিন্তু নতুন জায়গা খুঁজছে এবং নয় মাসের মধ্যে আবার শুরু হবে মর্মে ঘোষণা দিয়েছিল, তবে নতুন করে আর শুরু করেনি। 
তাসমানিয়ান নিউজ বর্তমানে ডিজিটাল মাধ্যমে রূপান্তর করা হয়েছে এবং ট্রোভ -নামক লাইব্রেরি চাহিদা সেবায় উপলব্ধ আছে।
হিউয়ন টাইমস

দ্য হিউয়ন টাইমস (১৯১০-১৯৩৩), পরবর্তীতে হিউয়ন অ্যান্ড ডারওয়েন্ট টাইমস (১৯৩৩-১৯৪২) অস্ট্রেলিয়ার তাসমানিয়ার ফ্রাঙ্কলিন থেকে প্রকাশিত একটি ইংরেজি ভাষার সংবাদপত্র ছিল। 
সংবাদপত্রটি ১৯১০ সালের১৬ ফেব্রুয়ারি প্রথম প্রকাশিত হয়েছিল। সিডনি ওয়েন্টওয়ার্থ অ্যাডিসন, হিউয়ন নিউজপেপার কোম্পানি লিমিটেডের ব্যবস্থাপক-সম্পাদক হিসেবে এটির প্রকাশ শুরু করেছিলেন। এটি একটি পাক্ষিক পত্রিকা ছিল, ১৯৩১ সালে এটি সাপ্তাহিক সংবাদপত্রে পরিণত হয়েছিল। ১৯৩৩ সালে প্রকাশনার নাম পরিবর্তন করে "হিউয়ন ও ডারওয়েন্ট টাইমস" "করা হয়" এবং ডারওয়েন্ট উপত্যকা অঞ্চলে পাঠকদের জন্য একটি অতিরিক্ত বিভাগ অন্তর্ভুক্ত করা হয়। ১৯৪২ সালে দ্বিতীয় বিশ্বযুদ্ধ চলাকালে যুদ্ধের পর পরিস্থিতি স্বাভাবিক হলে পুনরায় প্রকাশনা শুরু করবে এই আশায় এটির পরিচালনা পর্ষদ দ্বারা প্রকাশনা স্থগিত করা হয়েছিল।
অস্ট্রেলিয়ার ন্যাশনাল লাইব্রেরির অস্ট্রেলিয়ান নিউজপেপারস ডিজিটাইজেশন প্রোগ্রামের "অংশ হিসেবে" হিউয়ন টাইমস এবং "হিউয়ন অ্যান্ড ডারওয়েন্ট টাইমসকে" ডিজিটাল মাধ্যমে রূপান্তর করা হয়েছে, পত্রিকাটি ট্রোভ -নামক লাইব্রেরি চাহিদা সেবায় উপলব্ধ আছে।
দ্য লেভেন লিভার

দ্য লেভেন লিভার অস্ট্রেলিয়ার তাসমানিয়ার উলভারস্টোন থেকে প্রকাশিত একটি সাপ্তাহিক সংবাদপত্র ছিল। এটি ১৯১৯-১৯২০ সময়কালে প্রকাশিত হয়েছিল।
"দ্য লেভেন লিভার" একটি সাপ্তাহিক পত্রিকা ছিল। এটির প্রথম সংস্করণ ১৯১৯ সালের ১৪ জুন প্রকাশিত হয়। প্রায় দেড় বছর টানা প্রকাশের পর ১৯২০ সালের ১১ ডিসেম্বর শেষ সংখ্যা প্রকাশের পত্রিকাটি বন্ধ হয়ে যায়। এটি তাসমানিয়ার উত্তর পশ্চিম উপকূলে অবস্থিত তৎকালীন লেভেন পৌরসভার (বর্তমানে উলভারস্টোন) নাগরিকদের জন্য বিনামূল্যে বিতরণ করা হতো।
অস্ট্রেলিয়ার ন্যাশনাল লাইব্রেরির অস্ট্রেলিয়ান নিউজপেপারস ডিজিটাইজেশন প্রোগ্রামের "অংশ হিসেবে" দ্য লেভেন লিভারকে ডিজিটাল মাধ্যমে রূপান্তর করা হয়েছে, পত্রিকাটি ট্রোভ -নামক লাইব্রেরি চাহিদা সেবায় উপলব্ধ আছে।
তাকমিলাতু ফাতহুল মুলহিম

তাকমিলাতু ফাতহুল মুলহিম বিশারহি সহীহিল ইমাম মুসলিম () মুহাম্মদ তাকি উসমানির আরবি ভাষায় রচিত "সহীহ মুসলিমের" একটি ব্যাখ্যাগ্রন্থ। এটি মূলত শাব্বির আহমদ উসমানির রচিত "ফাতহুল মুলহিমের" সম্পূরক গ্রন্থ। শাব্বির আহমদ উসমানি মৃত্যুর আগ পর্যন্ত "ফাতহুল মুলহিমের" ৩ খণ্ড রচনা করতে পেরেছিলেন। তার এই অসমাপ্ত কাজকে এগিয়ে নিতে পিতা মুহাম্মদ শফি উসমানির নির্দেশে মুহাম্মদ তাকি উসমানি ১৯৭৬ সালে গ্রন্থটি রচনায় হাত দেন। প্রায় ১৮ বছর পর ১৯৯৪ সালে গ্রন্থটি রচনার কাজ সমাপ্ত হয়। এটি তাকি উসমানির সর্বশ্রেষ্ঠ রচনা। ৬ খণ্ডে সমাপ্ত এই গ্রন্থে ফিকহ, বিচার, রাজনীতি, অর্থনীতি ও সমাজনীতি সহ প্রয়োজনীয় আলোচনা রয়েছে।
এই ব্যাখ্যাগ্রন্থে মূল হাদিসের নাম্বার সহ মতন উল্লেখ করা হয়েছে, হাদিস বর্ণনাকারীর নামের উচ্চারণ বিশুদ্ধ করা ও তাদের জীবনী লিপিবদ্ধ করা হয়েছে, ইসলামি বিধি-বিধানের হিকমত ও রহস্য এবং অন্যান্য ধর্ম ও মতবাদের সাথে তুলনামূলক বিশ্লেষণ করা হয়েছে, প্রত্যেক হাদিসের ব্যাখ্যা ও হাদিসের অধীনে আলোচিত মাসআলা বর্ণনা করা হয়েছে, ফকিহগণের মতামত ও দলিল-প্রমাণ উল্লেখ করা হয়েছে। এই গ্রন্থে লেখক ইসলামের সর্বজনস্বীকৃত ও স্বতঃসিদ্ধ বিষয় নিয়ে পশ্চিমাদের বিভিন্ন আপত্তির জবাব প্রদান করেছেন। যেমন: ইসলামে দাসপ্রথা, তালাকের বৈধতা, ব্যক্তি মালিকানা, ব্যাংকিং ইত্যাদি। পিতার নির্দেশে ১৯৭৬ সালের ২৫ মে তিনি গ্রন্থটি রচনায় হাত দেন। ১৯৯৪ সালের ৪ আগস্ট গ্রন্থটি রচনার কাজ সমাপ্ত হয়। গ্রন্থটির ৪টি সংস্করণ বের হয়েছে। ২টি দারুল উলুম করাচি থেকে, ১টি দারুল কলম দামেস্ক থেকে ও অন্যটি লেবানন থেকে। ৬ খণ্ড বিশিষ্ট এই গ্রন্থের প্রথম খণ্ড ৬৯২ পৃষ্ঠার, দ্বিতীয় খণ্ডে ৬৪৪ পৃষ্ঠা, তৃতীয় খণ্ডে ৬৭১ পৃষ্ঠা, চতুর্থ খণ্ডে ৬০৭ পৃষ্ঠা, পঞ্চম খণ্ডে ৬৩৫ পৃষ্ঠা এবং শেষ খণ্ডে আছে ৬০৪ পৃষ্ঠা।
মিশরীয় ইসলামি চিন্তাবিদ ইউসূফ আল-কারযাভী বলেন, 
তিউনিসিয়ার প্রধান মুফতি মুহাম্মদ মুখতার সুলামী বলেন,
মন্দার

মন্দার হল বাংলা ভাষার একটি নাটক স্ট্রিমিং টেলিভিশন সিরিজ, যা অনির্বাণ ভট্টাচার্য ও প্রতীক দত্ত দ্বারা নির্মিত হয়েছে। এটি বেশিরভাগই উইলিয়াম শেক্সপিয়ারের ম্যাকবেথের একটি রূপান্তর হিসেবে কাজ করে। এই সিরিজের মাধ্যমে বাংলা চলচ্চিত্র ও থিয়েটারের একজন প্রখ্যাত অভিনেতা অনির্বাণ ভট্টাচার্য ওটিটি প্ল্যাটফর্মে পরিচালক হিসেবে আত্মপ্রকাশ করেছিলেন। এতে লাইলি (লেডি ম্যাকবেথ) চরিত্রে সোহিনী সরকার, মান্দার (ম্যাকবেথ) চরিত্রে দেবাশীষ মণ্ডল, ডাবলু ভাই (কিং ডানকান) চরিত্রে দেবেশ রায় চৌধুরী এবং পুলিশ অফিসার মুকাদ্দার মুখার্জির চরিত্রে অনির্বাণ ভট্টাচার্য অভিনয় করেছেন।
"মান্দার" হল "হইচই ওয়ার্ল্ড ক্লাসিকস"-এর লাইব্রেরি থেকে প্রথম অফার, একটি প্রয়াস যাতে হৈইচৈই সাহিত্যের বিভিন্ন বৈশ্বিক কাজকে মানিয়ে নিতে চায়, সেগুলিকে আধুনিক বাংলা পরিবেশের জন্য একটি ওটিটি বিন্যাসে পুনরায় তৈরি করতে চায়। এটি ২০২১ সালের ১৯শে নভেম্বর হইচই'তে মুক্তি পায়। এটি তার সিনেমাটোগ্রাফি, অভিনয়, মেকআপ ও আবহ সঙ্গীতের জন্য প্রশংসা সহ সমালোচকদের থেকে প্রশংসা পেয়েছে।
ওয়েব ধারাবাহিকটি ব্যাপকভাবে পশ্চিমবঙ্গের পূর্ব মেদিনীপুর জেলার মন্দারমণি ও তাজপুরে চিত্রায়িত হয়েছে।
"মান্দার"-এর প্রিমিয়ার ২০২১ সালের ১৯শে নভেম্বর হয়েছিল, সমস্ত পর্ব অবিলম্বে উপলব্ধ করা হয়।
এরিক এডওয়ার্ডস (অভিনেতা)

এরিক এডওয়ার্ডস (জন্ম: রবার্ট এভারেট, ৩০ নভেম্বর ১৯৪৫) একজন মার্কিন পর্নোগ্রাফিক অভিনেতা, আলোকচিত্রশিল্পী এবং পরিচালক। এভারেট মূলধারার থিয়েটারে শুরু করেন এবং ১৯৬০-এর দশকে পর্ণ শিল্পে চলে আসেন। প্রাপ্তবয়স্ক বিনোদন শিল্পে এভারেটের দীর্ঘ কর্মজীবন ছিল, ৪০ বছরেরও বেশি সময় ধরে, ১৯৬০-এর দশক থেকে শুরু করে ২০০০-এর দশক পর্যন্ত প্রতি দশকে পর্ন চলচ্চিত্রে উপস্থিত হওয়া তিনিই বিশ্বের একমাত্র অভিনেতা। আইকনিক চলচ্চিত্র "ডেবি ডোজ ডালাসের" সহ-অভিনেতা সহ এভারেট অনেক চলচ্চিত্র এবং ফটোশুটে অভিনয় ও পরিচালনা করেছেন। তিনি এভিএন এবং এক্সআরসিও হল অফ ফেম উভয়েরই সদস্য। বিল মার্গোল্ড এভারেটকে "ব্যবসার কিংবদন্তিদের একজন" এবং "পর্নের বেব রুথ" বলে অভিহিত করেছেন।
জন হোমস (অভিনেতা)

জন কার্টিস হোমস (né Estes ; ৮ আগস্ট ১৯৪৪ - ১৩ মার্চ ১৯৮৮), জন সি. হোমস বা জনি ওয়াড নামে বেশি পরিচিত (প্রধান চরিত্রের পরে তিনি সম্পর্কিত চলচ্চিত্রের একটি ধারাবাহিকে অভিনয় করেছিলেন), ছিলেন একজন মার্কিন পর্নোগ্রাফিক চলচ্চিত্র অভিনেতা। কমপক্ষে ৫৭৩টি চলচ্চিত্রের অভিনয় করে তিনি সর্বাধিক প্রাপ্তবয়স্ক চলচ্চিত্রে অভিনয় করা অভিনয়শিল্পীদের মধ্যে স্থান করে নিয়েছেন। 
হোমস তার ব্যতিক্রমী বৃহৎ লিঙ্গের জন্য সবচেয়ে বেশি পরিচিত ছিলেন, যার আকার, দৃঢ়তা এবং কথিত সহনশীলতার জন্য ব্যাপকভাবে প্রচারিত হয়েছিল, সহ প্রাপ্তবয়স্ক অভিনেতা পিটার নর্থের পরেই তার বীর্যের পরিমাণ ছিল। যাইহোক, হোমসের প্রকৃত লিঙ্গের দৈর্ঘ্য, ঘের, টিউমসেন্স, যৌন শক্তি, বা বীর্যপাতের পরিমাণের কোনও নথিভুক্ত পরিমাপ কখনও নিশ্চিত করা হয়নি।
ফাইন্ড এ গ্রেইভ

ফাইন্ড এ গ্রেইভ হল একটি ওয়েবসাইট যা জনসাধারণকে কবরস্থানের রেকর্ডের একটি অনলাইন ডাটাবেসে অনুসন্ধান এবং যোগ করার অনুমতি দেয়। এটি Ancestry.com এর মালিকানাধীন।
সাইটটি ১৯৯৫ সালে সল্ট লেক সিটির বাসিন্দা জিম টিপটন (আলমা, মিশিগানে জন্ম) দ্বারা বিখ্যাতদের সমাধিস্থল পরিদর্শনের শখ পূরণের জন্য তৈরি করা হয়েছিল। পরে তিনি একটি অনলাইন ফোরাম যোগ করেন। ফাইন্ড এ গ্রেভ ১৯৯৮ সালে একটি বাণিজ্যিক সংস্থা হিসাবে চালু হয়েছিল, প্রথমে একটি বাণিজ্যিক নাম এবং তারপর ২০০০ সালে অন্তর্ভুক্ত করা হয়েছিল। অনলাইন দর্শকদের তাদের মৃত আত্মীয় বা বন্ধুদের প্রতি শ্রদ্ধা জানানোর জন্য সাইটটি পরে বিখ্যাত নয় এমন কবর অন্তর্ভুক্ত করার জন্য প্রসারিত হয়।
উলুমুল কুরআন

উলুমুল কুরআন () মুহাম্মদ তাকি উসমানির উর্দু ভাষায় রচিত "কুরআনের" তাফসীর সম্পর্কিত একটি বই। এটি মূলত তিনি তার পিতার রচিত "মাআরিফুল কুরআনের" ভূমিকা স্বরূপ রচনা করেছিলেন। ভূমিকাটির কলেবর বৃদ্ধি পাওয়ায় তিনি এটি গ্রন্থাকারে প্রকাশ করেন। ১৯৭৬ সালে দারুল উলুম করাচি থেকে এটি প্রথম প্রকাশিত হয়। পৃষ্ঠা সংখ্যা পাঁচ শতাধিক। গ্রন্থটি দুইভাগে বিভক্ত। প্রথমভাগে "কুরআন" নিয়ে আলোচনা হয়েছে। এইভাগে ৮টি অধ্যায় রয়েছে। দ্বিতীয়ভাগে আলোচিত হয়েছে "কুরআনের" তাফসীর। এইভাগে আছে ৪ টি অধ্যায়। ২০০৭ সালে ""An Approach to the Quranic Sciences"" নামে গ্রন্থটির ইংরেজি অনুবাদ হয়েছে। অনুবাদক মুহাম্মদ সালেহ সিদ্দিকী।
এই গ্রন্থে লেখক ওহির অর্থ, অবতরণের তারিখ, বিভিন্ন কেরাত, নাসেখ, মানসুখ, রাসুল সাল্লাল্লাহু আলাইহি ওয়াসাল্লামের যুগ থেকে বর্তমান পর্যন্ত সংরক্ষণ ইত্যাদি কুরআনের সাথে সংশ্লিষ্ট বিভিন্ন বিষয় আলোচনা করেন। কুরআন সংরক্ষণের বিষয়ে উত্থাপিত বিভিন্ন প্রশ্নের উত্তর প্রদান করেছেন। এই গ্রন্থে কুরআনের তাফসীর সংক্রান্ত মৌলিক কিছু নীতিমালা নির্ভরযোগ্য ও অনির্ভরযোগ্য কিছু তাফসীরগ্রন্থ সম্পর্কে আলোচনা রয়েছে। ইসলামের প্রথম শতাব্দীর শ্রেষ্ঠ মুফাসসির ও তাফসীরের ক্ষেত্রে তাদের অবদানও উল্লেখ করেছেন। সেই সাথে তাফসীরের ক্ষেত্রে কারা অগ্রহণযোগ্য তাদের আলোচনাও করেছেন। সর্বশেষে তিনি প্রথম শতাব্দীর পরবর্তী কিছু তাফসীর গ্রন্থের বৈশিষ্ট্য সম্পর্কে সংক্ষিপ্ত পর্যালোচনা করেন।
মুহাম্মদ ইউসুফ বিন্নুরী বলেন, 
তার পিতা মুহাম্মদ শফি উসমানি বলেন,
অক্রোধ (গুণ)

অক্রোধ () এর আক্ষরিক অর্থ 'ক্রোধ থেকে মুক্ত'। ভারতীয় দর্শন ও হিন্দু নীতিশাস্ত্রে এটি গুরুত্বপূর্ণ গুণ বলে বিবেচিত হয়।
অক্রোধ হল সংস্কৃত উপসর্গ অ (अ; "ছাড়া", "অ") ও ক্রোধ (क्रोध; "রাগ"), অর্থ "রাগ ছাড়া" শব্দের মধ্যে সংমিশ্রণ শব্দ। সম্পর্কিত শব্দ হল অক্রোধ (अक्रोध), যার অর্থ "ক্রোধের অনুপস্থিতি"।
অক্রোধকে হিন্দুধর্মে গুণ ও পছন্দনীয় নৈতিক মূল্য হিসাবে বিবেচনা করা হয়। যখন রাগ হওয়ার কারণ থাকে কিন্তু তারপরও ক্রোধের অনুপস্থিতি থাকে, তখন তা অ-ক্রোধ বা অক্রোধ। ক্রোধের অনুপস্থিতি (অক্রোধ) মানে অপমান, তিরস্কার বা প্রচণ্ড উত্তেজনা সত্ত্বেও শান্ত থাকা। অক্রোধ মানে রাগের কারণের অনুপস্থিতি নয়, এর অর্থ হল রাগ না করা এবং পরিস্থিতি সত্ত্বেও সমান, শান্ত মেজাজ রাখা।
ক্রোধ (রাগ) হল কিছু আকাঙ্ক্ষার পরিতৃপ্তিতে বাধার কারণে অত্যধিক মানসিক অশান্তি; এটি তমঃ গুণের প্রকাশ (অন্ধকার, নেতিবাচক, ধ্বংসাত্মক), অবাঞ্ছিত মনস্তাত্ত্বিক অবস্থা। ক্রোধের বিপরীত হল অক্রোধ, এবং এটি একটি উৎপাদনশীল, ইতিবাচক ও গঠনমূলক অবস্থা।
ভাউক বলেছেন যে শান্তির যেকোনো প্রক্রিয়ার জন্য অক্রোধ প্রয়োজনীয়। শান্তি ও সুখ হল তৃপ্তির অবস্থা (সন্তুষ্ট), যেখানে ক্ষোভ বা হিংসার (অধিভেসতা), ক্রোধের অনুপস্থিতি (অক্রোধ) ও হিংসার অনুপস্থিতি (অহিংস)। ধর্ম অক্রোধের উপর নির্ভর করে, কারণ এটি প্রশান্তির পরিবেশ তৈরি করে, জীবনের যৌক্তিক নীতি ও কারণ এটি প্রেম দ্বারা অনুপ্রাণিত নৈতিক গুণ।
বৈদিক ঋষিদের মতে, যখন কাজটি যজ্ঞের (পূজা অনুষ্ঠান) অনুরূপ হয়ে যায়, তখন সেই কাজের প্রভাব অপূর্বে রূপান্তরিত হয়, অর্থাৎ, এটি অনন্য, অভূতপূর্ব এবং ক্ষমতায়িত হয়ে ওঠে। বিপরীতে, ক্রোধ মেঘের কারণ, যার ফলশ্রুতিতে ন্যায়-অন্যায় এবং পুণ্য ও পাপের মধ্যে বৈষম্য নষ্ট হয়। যখন বৈষম্যমূলক অনুষদটি নষ্ট হয়ে যায়, তখন ব্যক্তি আত্ম-পরিচয় হারিয়ে ফেলে এবং ভিতরের ভালোটি নষ্ট হয়ে যায়। ক্রোধ থেকে মুক্তি পেয়ে ব্যক্তি অপূর্ব অবস্থায় পৌঁছে যায়।
হিন্দুধর্ম ও বৌদ্ধধর্ম উভয়ই ভালো জীবনের জন্য দশটি স্বাধীনতার পরামর্শ দেয়। এগুলি হল –অহিংস (হিংসা থেকে স্বাধীনতা), অস্তেয় (চাই থেকে মুক্তি, চুরি), অপরিগ্রহ ('শোষণ থেকে মুক্তি), অমৃতব  (আদিমৃত্যু থেকে স্বাধীনতা) ও আরোগ্য (রোগ থেকে মুক্তি),  অক্রোধ (ক্রোধের স্বাধীনতা), জ্ঞান বা বিদ্যা  (অজ্ঞান থেকে মুক্তি), প্রবৃত্তি  (বিবেকের স্বাধীনতা),  অভয় (ভয় থেকে মুক্তি) ও ধৃতি (হতাশা ও হতাশা থেকে মুক্তি)।
পিংক চলচ্চিত্র

কিছু লেখক 'পিংক চলচ্চিত্র' শব্দটি ব্যবহার করেন জাপানি যৌন চলচ্চিত্রগুলির জন্য, যা ছোট স্বাধীন স্টুডিও যেমন ওপি এইগা, শিনতোহো, কোকেই এবং এক্সসেস দ্বারা নির্মিত এবং বিতরণ করা হয়। এই সংকীর্ণ অর্থে, নিক্কাটসুর "রোমান পর্ন" ধারাবাহিক, তোয়েই কোম্পানির "পিংকি ভায়োলেন্স" ধারাবাহিক এবং শোচিকু কর্তৃক বিতরণ করা তোকাটসু চলচ্চিত্র এর মধ্যে পড়ে না, যদিও এই স্টুডিওগুলির অনেক বড় বণ্টন নেটওয়ার্ক রয়েছে। 
২০০০ এর দশকের গোড়ার দিক পর্যন্ত, তারা প্রায় একচেটিয়াভাবে ৩৫ মিমি চলচ্চিত্র ধারণ করত। সম্প্রতি, চলচ্চিত্র নির্মাতারা ক্রমবর্ধমানভাবে ভিডিও ব্যবহার করেছেন, যেগুলো বর্ণনামূলক সফট-কোর। অনেক থিয়েটার ভিডিও প্রজেক্টরের জন্য ৩৫ মিমি অদলবদল করেছেন এবং ত্রয়ী-বৈশিষ্ট্য প্রদর্শনের চাহিদা মেটাতে পুরানো ভিডিওগুলির উপর নির্ভর করতে শুরু করেছেন।
পিংক চলচ্চিত্রগুলি ১৯৬০-এর দশকের মাঝামাঝি সময়ে ব্যাপক জনপ্রিয় হয়ে ওঠে এবং ১৯৮০-এর দশকের মাঝামাঝি জাপানি দেশীয় সিনেমায় আধিপত্য বিস্তার করে। ১৯৬০-এর দশকে, পিংক চলচ্চিত্রগুলি মূলত ছোট, স্বাধীন স্টুডিওগুলির পণ্য ছিল। ১৯৭০ সালের দিকে, প্রধান স্টুডিও নিকাতসু প্রায় একচেটিয়াভাবে কামোত্তেজক বিষয়বস্তুর উপর দৃষ্টিনিবন্ধ করা শুরু করে, কিন্তু টোয়েই, আরেকটি বড় চলচ্চিত্র প্রযোজনা সংস্থা, যা পিঙ্কি ভায়োলেন্স চলচ্চিত্র নামে পরিচিত একটি লাইন তৈরি করা শুরু করে। উচ্চতর প্রযোজনা মূল্যবোধ এবং প্রতিভার কারণে এই চলচ্চিত্রগুলির মধ্যে কয়েকটি ভালো সমালোচনা এবং জনপ্রিয়তা লাভ করেছিল। যদিও প্রাপ্তবয়স্ক ভিডিওর উপস্থিতি দর্শকদের ১৯৮০-এর দশকে পিংক চলচ্চিত্র থেকে দূরে সরিয়ে নেয়, তবুও এই ধারার চলচ্চিত্র এখনও নির্মিত হচ্ছে।
জেনিফার ওয়েলস

জেনিফার ওয়েলস (১৫ মার্চ ১৯৩৭ - ২৬ জুন ২০১৮) ১৯৭০-এর দশকের মার্কিন পর্নোগ্রাফিক অভিনেত্রী। যদিও তিনি ১৯৬০-এর দশকের শেষের দিকে নিউইয়র্কে নির্মিত সফটকোর ঘরানার চলচ্চিত্র দিয়ে তার অভিনয় জীবন শুরু করেছিলেন। এর মধ্যে রয়েছে: পর্নোগ্রাফিক চলচ্চিত্র পরিচলক হেনরি প্যাচার্ড -এর "সেক্স বাই অ্যাডভার্টাইজমেন্ট" (১৯৬৭), "ক্যারিয়ার বেড" (১৯৬৯), "সাবমিশন" (১৯৬৯) এবং "দিস স্পোর্টিং হাউস" (১৯৬৯)। 
ওয়েলস নিউ জার্সির প্যাটারসনে বেড়ে ওঠেন যেখানে তিনি একটি প্যারোচিয়াল প্রাথমিক বিদ্যালয়ে পড়াশোনা করেন। 
তিনি একটি ভ্রাম্যমাণ নৃত্য প্রযোজনায় ১৫ বছর বয়সে বিনোদন জগতে তার কর্মজীবন শুরু করেন, কোম্পানিকে জানান যে তার বয়স ২১। তিনি কোরাস লাইন সদস্য, জাদুকরের সহকারী, জ্যাজ গায়ক এবং নাইটক্লাব পারফর্মারের মতো বিভিন্ন ক্ষেত্রে কাজ করেছেন। পরে, তিনি স্ট্রিপার হিসাবেও কাজ করেন। 
ওয়েলেস "লিটল অরফান স্যামি" চলচ্চিত্রের জন্য ১৯৭৭ সালে সেরা অভিনেত্রীর জন্য ইরোটিকা পুরস্কার জিতেছিলেন, এবং একই বছরে তিনি "ইরোস, দ্য ম্যাগাজিন অব ডিক্যাডেন্ট সফিস্টিকেশন"-এর সম্পাদক হয়েছিলেন। তিনি ১৯৯৬ সালে এভিএন হল অফ ফেমের সদস্য হন। 
জেনিফার ওয়েলস ১৯৭৭ সালে আকস্মিকভাবে ইন্ডাস্ট্রি ছেড়ে চলে যান তিনি একজন ধনী ভক্তকে বিয়ে করেন। বেশ কয়েক বছর পরে তাদের বিবাহবিচ্ছেদ হয়। এরপর তিনি তার দিনগুলি ঘোড়া পালন এবং পরিত্যক্ত বা নির্যাতিত কুকুরদের উদ্ধার করে কাটিয়েছেন। ওয়েলেস ২৬ জুন, ২০১৮-এ ৮১ বছর বয়সে অ্যারিজোনায় মারা যান।
নরথ্রপ গ্রামেন

নরথ্রপ গ্রামেন কর্পোরেশন (, () একটি মার্কিন বহুজাতিক বায়বান্তরীক্ষ ও প্রতিরক্ষা কোম্পানি। এটিতে ৯০ হাজারেরও বেশি কর্মী আছে এবং এটির বার্ষিক আয় ৩ হাজার কোটি মার্কিন ডলারের বেশি। ফলে এটি বিশ্বের বৃহত্তম অস্ত্র শিল্পোৎপাদক ও সামরিক প্রযুক্তি সরবরাহকারক প্রতিষ্ঠানগুলির একটি। মার্কিন যুক্তরাষ্ট্রের ফরচুন ৫০০ নামক বৃহত্তম ব্যবসা প্রতিষ্ঠানগুলির তালিকায় এটির মর্যাদাক্রম ৯৬।
রোকো সিফ্রেদি

রোকো সিফ্রেদি (জন্ম রোকো আন্তোনিও টানো; ৪ মে ১৯৬৪) হলেন একজন ইতালীয় পর্নোগ্রাফিক অভিনেতা, পর্নোগ্রাফিক চলচ্চিত্রের পরিচালক এবং প্রযোজক। 
ফরাসি গ্যাংস্টার ফিল্ম "বোরসালিনো" (১৯৭০) এ অ্যালেন ডেলনের ভূমিকায় অভিনয় করা রচ সিফ্রেদি চরিত্র থেকে তিনি তার মঞ্চ নাম নিয়েছেন। "ইতালীয় স্ট্যালিয়ন" নামে পরিচিত, সিফ্রেডি ১,৩০০ টিরও বেশি পর্নোগ্রাফিক চলচ্চিত্রে অভিনয় করেছেন।
সাশা গাবর

গাবর সার্কোজি বা গ্যাবর সারকোজি, পেশাগতভাবে সাশা গাবর নামে পরিচিত, (৬ জুন ১৯৪৫ - ২৭ জুন ২০০৮) ছিলেন একজন হাঙ্গেরীয়-নরওয়েজীয় অভিনেতা এবং পরিচালক। যুবক বয়সে, তিনি একজন হাঙ্গেরীয় উদ্বাস্তু হিসাবে নরওয়েতে চলে যান, অবশেষে একজন পাইলট হিসাবে কর্মজীবনে মার্কিন যুক্তরাষ্ট্রে চলে যান, শেষ পর্যন্ত চলচ্চিত্র জগতে প্রবেশ করেন। তিনি মূলধারার চলচ্চিত্রে অভিনয় করার সময়, তিনি বার্ট রেনল্ডস এবং শন কনারির মতো দেখতে ছিলেন, যা তাকে প্যারোডি সহ প্রাপ্তবয়স্ক চলচ্চিত্রগুলিতে জনপ্রিয় করেছিল। তিনি ৩৮ বছর বয়সে পর্ন তৈরি শুরু করেন এবং ষাটের দশকে অবসর নেন। তিনি ৫০০ টিরও বেশি চলচ্চিত্র অভিনয় করেছেন। 
গ্যাবর সারকোজি ১৯৪৫ সালে হাঙ্গেরিতে জন্মগ্রহণ করেন। হাঙ্গেরীয় বিপ্লবের প্রেক্ষিতে তিনি ১৯৫৭ সালে শরণার্থী হিসেবে নরওয়ের লিলেস্ট্রোমে চলে যান। তিনি স্কুল ছেড়েছিলেন এবং সার্কাস আর্নার্দোর জন্য অ্যাকর্ডিয়ান, ট্রাম্পেট ও ডাবল বেস বাজিয়েছেন। তিনি অবশেষে মার্কিন যুক্তরাষ্ট্রে চলে যান, যেখানে তিনি মার্কিন যুক্তরাষ্ট্রের সেনাবাহিনীতে যোগদান করেন এবং বিমানের পাইলট হন।
টি টি বয়

টিটি বয় (জন্ম: ৩০ এপ্রিল ১৯৬৮) একজন মার্কিন পর্নোগ্রাফিক অভিনয়শিল্পী। তিনি ক্যালিফোর্নিয়ায় জন্মগ্রহণ করেন এবং ১৯৮৮ সালে তার প্রাপ্তবয়স্ক-ভিডিও আত্মপ্রকাশ করেন।
তিনি দুবার এক্সআরসিও মেল পারফর্মার অফ দ্য ইয়ার পুরস্কার জিতেছিলেন এবং ১৯৯৭ সালের এভিএন পারফর্মার অফ দ্য ইয়ার নির্বাচিত হন। ২০০০ সালে, তিনি এক্সআরসিও হল অফ ফেমে অন্তর্ভুক্ত হন। ২০০৩ সালে, তিনি এভিএন হল অফ ফেমে অন্তর্ভুক্ত হন। তিনি টিটি বয়েড, ম্যাক্স রেনল্ডস, ম্যাক্স ক্যাশ এবং বুচের নামের অধীনে কাজ করেছেন।
ব্যবসার তিনি একজন অক্লান্ত অভিনয়শিল্পী হিসাবে পরিচিত। ২০১৫ সালের একটি সাক্ষাত্কারে, তিনি বলেছিলেন যে তার কর্মজীবনে তিনি ১০,০০০ এরও বেশি মহিলার সাথে ঘুমিয়েছেন।
হাসান রাইদ

হাসান রাইদ হাসান মাতরুক (, ; ২৩ সেপ্টেম্বর ২০০০; হাসান রাইদ নামে সুপরিচিত) হলেন একজন ইরাকি পেশাদার ফুটবল খেলোয়াড়। তিনি বর্তমানে ইরাকি ক্লাব আল কুয়াহ আল জাউইয়াহ এবং ইরাক জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।
২০১৮–১৯ মৌসুমে, ইরাকি ক্লাব আল কারখের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল কারখের হয়ে মাত্র এক মৌসুম অতিবাহিত করার পর ২০১৯–২০ মৌসুমে তিনি আল কুয়াহ আল জাউইয়াহে যোগদান করেছেন।
২০১৮ সালে, হাসান ইরাক অনূর্ধ্ব-২০ দলের হয়ে ইরাকের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ইরাকের বয়সভিত্তিক দলের হয়ে খেলার পর, তিনি ২০২০ সালে ইরাকের হয়ে আন্তর্জাতিক পর্যায়ে অভিষেক করেছেন; ইরাকের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।
হাসান রাইদ হাসান মাতরুক ২০০০ সালের ২৩শে সেপ্টেম্বর তারিখে ইরাকের বাগদাদে জন্মগ্রহণ করেছেন এবং সেখানেই তার শৈশব অতিবাহিত করেছেন।
হাসান ইরাক অনূর্ধ্ব-২০ এবং ইরাক অনূর্ধ্ব-২৩ দলের হয়ে খেলার মাধ্যমে ইরাকের প্রতিনিধিত্ব করেছেন।
২০২০ সালের ১২ই নভেম্বর তারিখে, ২০ বছর, ১ মাস ও ২০ দিন বয়সে, বাম পায়ে ফুটবল খেলায় পারদর্শী হাসান জর্ডানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইরাকের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২১ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ০–০ গোলে ড্র করেছিল। ইরাকের হয়ে অভিষেকের বছরে হাসান সর্বমোট ২ ম্যাচে অংশগ্রহণ করেছেন।
ভিন্স ভাউয়ার

ভিন্স ভাউয়ার (জন্ম জন অ্যালবার্ট লাফরমে, ১ জুন ১৯৬৬ একজন পর্নোগ্রাফিক অভিনেতা এবং পরিচালক। তিনি মাঝে মাঝে ভিন্স অথবা ভিন্স ভয়ের নামেও পরিচিত।
২৪তম বার্ষিক এভিএন পুরস্কার বিতরণ অনুষ্ঠানে ভাউয়ার "ব্রেকইন' এম ইন #৯" চলচ্চিত্রে জন্য সেরা প্রো-অ্যাম রিলিজের জন্য এভিএন পুরস্কার জিতেছিলেন। চলচ্চিত্রটি সেরা পায়ু যৌন দৃশ্যের পুরস্কারও জিতে যা ভাউয়ার অ্যামি রিডে সাথে অর্জন করে।
রবার্তো ম্যালোন

রবার্তো ম্যালোন (জন্ম: ৩১ অক্টোবর ১৯৫৬) হলেন একজন ইতালীয় পর্নোগ্রাফিক চলচ্চিত্র অভিনেতা এবং পরিচালক, যিনি ৩৭৫টিরও বেশি পর্নোগ্রাফিক চলচ্চিত্রে উপস্থিত হয়েছেন।
যদিও "রবার্তো ম্যালোন" ছদ্মনামে সর্বাধিক পরিচিত, তবে তিনি "বব হোমস" বা "রবার্তো মেল" নামেও অভিনয় করেছেন।
তিনি অল্প সময়ের জন্য ওলন্দাজ পর্নোগ্রাফিক চলচ্চিত্র অভিনেত্রী জারা হোয়াইটসকে বিয়ে করেছিলেন। এরপর তিনি হাঙ্গেরীয় পর্নোগ্রাফিক চলচ্চিত্র অভিনেত্রী ইভা ফককে বিয়ে করেন। তিনি এখন ২০১৮ সালের শুরুর দিকে ফরাসি অভিনেত্রী অ্যাক্সেল-রোজ লেক্লারককে বিয়ে করেছেন। তিনি আন্দ্রেয়া ম্যালোনের পিতা।
প্যাট্রিক কলিন্স (পরিচালক)

প্যাট্রিক কলিন্স হলেন একজন মার্কিন পর্নোগ্রাফিক চলচ্চিত্র প্রযোজক–পরিচালক, এলিগ্যান্ট অ্যাঞ্জেল প্রোডাকশনের প্রাক্তন মালিক এবং এভিএন হল অফ ফেম এবং এক্সআরসিও হল অফ ফেমের একজন সদস্য ৷ 
কলিন্স প্রাপ্তবয়স্ক চলচ্চিত্র শিল্পে তার কর্মজীবনের আগে বিপনণে কাজ করেছেন। যখন তিনি ১৯৮৯ সালে মালিক জন স্ট্যাগ্লিয়ানোর নির্দেশে বিক্রয় ব্যবস্থাপক হিসাবে এভিল অ্যাঞ্জেল প্রোডাকশনে যোগ দেন। এরপর তারা ইভিল অ্যাঞ্জেলের একটি সহায়ক সংস্থা হিসেবে এলিগ্যান্ট অ্যাঞ্জেল প্রোডাকশন (১৯৯০) প্রতিষ্ঠা করেন। ১৯৯২ সালে, কলিন্স পরিচালনায় আত্মপ্রকাশ করেন এবং "বাটউম্যান ডজ বুদাপেস্ট" ; তারপরে "টিয়ানা'স হাঙ্গেরিয়ান কানেকশন" চলচ্চিত্র নির্মাণ করেন।
পিটার নর্থ (অভিনেতা)

অ্যাল্ডেন জোসেফ ব্রাউন (জন্ম: ১১ মে ১৯৫৭), পেশাগতভাবে পিটার নর্থ নামে পরিচিত, একজন অবসরপ্রাপ্ত কানাডীয় পর্নোগ্রাফিক অভিনেতা, পরিচালক এবং প্রযোজক। অভিনেতা হিসাবে তিনি ২,৫৮৮টি এবং পরিচালক হিসাবে ১৩টি চলচ্চিত্র করেছেন।
নর্থ ১৯৮৩ সালে প্রাপ্তবয়স্ক চলচ্চিত্রে প্রবেশ করেন। প্রাথমিকভাবে, নর্থ ম্যাট রামসে নামে সমকামী পর্নোগ্রাফিতে অভিনয় করেছিলেন। পরে তিনি সরাসরি পর্নোগ্রাফিতে চলচ্চিত্রে অভিনয় শুরু করেন। তিনি ২০০০ টিরও বেশি প্রাপ্তবয়স্ক চলচ্চিত্রে উপস্থিত হয়েছেন এবং ৭০টিরও বেশি চলচ্চিত্র পরিচালনা করেছেন।
অসীম গোপ

অসীম গোপ একজন বাংলাদেশী ফিল্ড হকি খেলোয়াড়। তিনি বাংলাদেশ জাতীয় ফিল্ড হকি দলে একজন গোলকিপার হিসেবে খেলেন।
জন ভিনসেন্ট

জন ভিনসেন্ট (ডেভ ফিলিপস এবং জন সেন্ট ভিনসেন্ট নামেও পরিচিত) (১৭ ডিসেম্বর ১৯৬২ - ৩ মে ২০০০) একজন মার্কিন পর্নোগ্রাফিক অভিনেতা, যিনি সমকামী এবং উভকামী পর্নোগ্রাফিতে উপস্থিত ছিলেন।
লিও ফোর্ড

লিও ফোর্ড (জন্ম লিও জন হিলজফোর্ড; ৫ জুলাই ১৯৫৭ - ১৭ জুলাই ১৯৯১) একজন মার্কিন পর্নোগ্রাফিক অভিনেতা, যিনি ১৯৮০-এর দশকে সমকামী পর্নোগ্রাফিক চলচ্চিত্র এবং উভকামী পর্নোগ্রাফিক চলচ্চিত্র এবং পর্নোগ্রাফিক ম্যাগাজিনে উপস্থিত ছিলেন। তিনি ওহাইওর ডেটনে জন্মগ্রহণ করেন।
জন ডাফ

জন ডাফ (জন্ম চেস্টার "চেট" জোসেফ আনুসজাক; ১২ নভেম্বর ১৯৬২ - ২৭ আগস্ট ২০০৬) একজন মার্কিন পর্নোগ্রাফিক অভিনেতা, যিনি ১৯৮৫ থেকে ২০০৬ পর্যন্ত একনাগারে কাজ করেছেন।
ডাফের জন্ম নাম চেস্টার আনুসজাক এবং তিনি পেনসিলভানিয়ার ল্যাঙ্কাস্টারে বেড়ে উঠেছেন। যখন তার বয়স আট বছর, তখন তার মায়ের প্রেমিক তাকে এবং তার ছোট ভাইকে যৌন নির্যাতন শুরু করে। ১৫ বছর বয়সে, ডাফকে তার চাচার সাথে থাকতে পাঠানো হয়েছিল। ১৮ বছর বয়সে, ডাফ রিডিং, পেনসিলভানিয়ার অ্যালব্রাইট কলেজে ভর্তি হন। চার বছর পরে, তিনি জীববিজ্ঞানে স্নাতক ডিগ্রি লাভ করেন।
দ্য নোবেল কুরআন: মিনিং উইথ এক্সপ্লেইনেটোরি নোটস

দ্য নোবেল কুরআন: মিনিং উইথ এক্সপ্লেইনেটোরি নোটস () মুহাম্মদ তাকি উসমানির রচিত ইংরেজি ভাষায় "কুরআনের" অনুবাদ ও ব্যাখ্যামূলক টীকা। এটি ২০০৭ সালে দারুল উলুম করাচি থেকে ২ খণ্ডে প্রকাশিত হয়। এটি মূলত উর্দু "মাআরিফুল কুরআনের" ইংরেজি অনুবাদ। ধারণা করা হয়, এটিই ঐতিহ্যবাহী দেওবন্দি আলেমদের দ্বারা লিখিত "কুরআনের" প্রথম ইংরেজি অনুবাদ। যারা দেওবন্দি আলেমদের দ্বারা এমন একটি প্রামাণিক রচনা খুঁজেন তাদের জন্য এটি খুবই গুরুত্বপূর্ণ বিবেচিত হয়।
অনাথনাথ বসু

অনাথনাথ বসু ( ১৮৯৬ – ১৬ ডিসেম্বর, ১৯৭৫) ছিলেন বিশ শতকের প্রখ্যাত সঙ্গীতজ্ঞ। বাংলা টপ্পা, ঠুংরি ও খেয়াল গানের খ্যাতনামা শিল্পী হিসাবে পরিচয়ের পাশাপাশি তবলা বাদনে অত্যন্ত দক্ষ ছিলেন। 
অনাথনাথ বসু র জন্ম ব্রিটিশ ভারতের অধুনা বাংলাদেশের তৎকালীন খুলনা জেলার (বর্তমানে সাতক্ষীরা জেলার) 'খলিশখালি'তে। পিতা অপীলকৃষ্ণ বসু। শৈশবেই অনাথনাথের সঙ্গীতের প্রতি অগাধ ভালবাসা জন্মে। গ্রামে ও মামার বাড়িতে কীর্তনের যে চর্চা ছিল, মূলত সেটাই তাকে উৎসাহিত করে। তখনকার দিনে গ্রামোফোনের ভ্রাম্যমাণ ব্যবসায়ীদের বাজানো রেকর্ড শুনে অনেক গান শিখে ফেলেন। গান শেখার আগ্রহে অল্পবয়সে গ্রাম ছেড়ে কলকাতায় চলে আসেন। অনেক ঘুরে শেষপর্যন্ত হাওড়া শিবপুরের খ্যাতনামা টপ্পাশিল্পী, অন্ধগায়ক নিকুঞ্জবিহারী দত্তের কাছে গান শেখার সুযোগ পান। তবে বেশিরভাগ শিক্ষা পান বিখ্যাত সারেঙ্গীবাদক ছোটে খাঁর কাছে। তবলা ও সঙ্গীতের শিক্ষা একসাথে বেশ কিছুদিন নিয়েছিলেন। অল্প বয়সেই তার সুখ্যাতি ছড়িয়ে পড়ে। কুড়ি-বাইশ বয়সে তিনি এলাহাবাদে এক সঙ্গীত সম্মেলনে বাগেশ্রী রাগে খেয়াল করেন এবং অব্যাহতি পরেই মেয়েলি গলায় ঠুংরি গেয়ে সবাইকে মুগ্ধ করেন। তিনি তার এই দ্বৈতগায়কিশৈলী বরাবর বজায় রেখেছেন। দীর্ঘ বাইশ বৎসর তিনি রায়গড়ের রাজা চক্রধর সিংহের সভাগায়ক ছিলেন। আকাশবাণীর সঙ্গেও তার সম্পর্কে ছিল। বিশের দশকে নির্বাক চলচ্চিত্রের সময়কালে নির্মিত কপালকুণ্ডলা কাহিনীচিত্রে তার কণ্ঠে গীত "পতিতপাবনী গঙ্গা" এবং "কোলে তুলে নে মা শ্যামা" জনপ্রিয় হয়। তবলা বাদক শ্যামল ও গোবিন্দ বসু এবং উচ্চাঙ্গ সংগীত শিল্পী কমল বসুরা হলেন তার পুত্র। কলকাতার বাগবাজারের প্রখ্যাত এই তবলাবাদক অনাথনাথ বসু নিজে শিল্পী তো বটেই, শিক্ষাদানের পাশাপাশি সংগীতের পৃষ্ঠপোষকও ছিলেন। প্রখ্যাত পুরাতনী, আগমনি, টপ্পা, শ্যামাসঙ্গীত ও ঠুংরি শিল্পী চণ্ডীদাস মালের পিতা নারায়ণচন্দ্র মাল অনাথনাথ বসুর কাছে টপ্পা শিখতেন। জয়পুর সেনিয়া ঘরানার শিল্পী আশিক আলির পুত্র প্রখ্যাত সেতার বাদক মুস্তাক আলিকে দ্বারভাঙা থেকে কলকাতায় নিয়ে আসেন তিনি।
ক্রিস্টোফ ক্লার্ক

ক্রিস্টোফ ক্লার্ক (জন্ম: ৯ ফেব্রুয়ারি ১৯৫৮) একজন ফরাসি পর্নোগ্রাফিক অভিনেতা, প্রযোজক এবং পরিচালক। 
ক্লার্ককে "ফরাসি পর্ণ ইন্ডাস্ট্রিতে সম্ভবত সবচেয়ে জনপ্রিয় পুরুষ তারকা" বলা হয়। ক্লার্ক ফ্রান্সে জন্মগ্রহণ করেছিলেন, কিন্তু মার্ক ডরসেল এবং মিশেল রেনডের মত ব্যক্তিত্বের সাথে কাজ করার পর, তিনি ১৯৯১ সালে বুদাপেস্টে চলে আসেন। যেখানে তিনি তার ইউরো অ্যাঞ্জেল প্রযোজনা সংস্থা প্রতিষ্ঠা করেন। ক্লার্ক নিজেকে হাঙ্গেরিতে পর্ন চলচ্চিত্র নির্মাণকারী প্রথম বিদেশী প্রযোজক বলে দাবি করেছেন। তিনি জন "বাটম্যান" স্ট্যাগ্লিয়ানো'র ইভিল এঞ্জেল কোম্পানির মাধ্যমে তার সিনেমা বিতরণ করতেন। স্ট্যাগ্লিয়ানো ক্লার্কের পায়ু যৌন-থিমযুক্ত সিরিজ "ইউরো অ্যাঞ্জেলসে" অর্থায়ন করেছিলেন, যাতে হাঙ্গেরীয় অভিনেত্রীরা অভিনয় করেছিলেন।
জেফ স্ট্রাইকার

জেফ স্ট্রাইকার (জন্ম: চার্লস ক্যাসপার পেটন, ২১ আগস্ট ১৯৬২) একজন মার্কিন পর্ন তারকা, যিনি উভকামী, সমকামী এবং সরাসরি প্রাপ্তবয়স্ক চলচ্চিত্রে অভিনয় করেছেন। তিনি ক্যালিফোর্নিয়ায় থাকেন।
জেফ স্ট্রাইকার স্প্রিংফিল্ড, ইলিনয়ে বড় হয়েছেন। তার বাবা একজন গাড়ি বিক্রয়কর্মী এবং তার মা ছিলেন একজন নার্স। ১৩ বছর বয়সে, তাকে তার পিতামাতা সামরিক স্কুলে ভর্তি করেন। জেফ যখন দূরে তখন তাদের বিবাহবিচ্ছেদ হয়।
এড পাওয়ারস

এড পাওয়ারস (জন্ম মার্ক আর্নল্ড ক্রিনস্কি; ২৫ অক্টোবর ১৯৫৪) একজন মার্কিন প্রযোজনা সংস্থা এড পাওয়ার প্রোডাকশনের মালিক, পর্নোগ্রাফিক চলচ্চিত্র পরিচালক, পর্নোগ্রাফিক চলচ্চিত্র প্রযোজক, হার্ডকোর পর্নোগ্রাফিক চলচ্চিত্র অভিনেতা এবং রেডিও টক শো হোস্ট। পাওয়ারস নিউ ইয়র্কের ব্রুকলিনে জন্মগ্রহণ করেন। তিনি তার "ডার্টি ডেবুটান্টেস" ধারাবাহিকের জন্য সবচেয়ে বেশি পরিচিত, যাতে অপেশাদার মহিলা অভিনয়শিল্পীদের দেখা যায়, যাদের কেউ কেউ আগে কখনো প্রাপ্তবয়স্ক চলচ্চিত্রে অভিনয় করেন নি। তিনিহস্তমৈথুন, পুরুষ অভিনয়শিল্পীদের সাথে যৌনতা এবং লেসবিয়ান দৃশ্যে অভিনয় করেন। ২০০৮ সালে, পাওয়ারস মন্দার কারণে মারাত্মকভাবে ক্ষতিগ্রস্ত হন এবং ক্যালিফোর্নিয়ার গ্রানাডা হিলসের তার বাড়িটি ফোরক্লোজারের অধীনে বিক্রি করেন এবং ওয়েলস ফার্গো বাড়ীটি কিনে নেন।
লিনজি ড্রু

লিন্ডসে জেন ড্রু (জন্ম: ১১ই মে, ১৯৫৮), পেশাগতভাবে লিনজি ড্রু নামে পরিচিত, একজন ইংরেজ প্রাক্তন গ্ল্যামার মডেল, প্রযোজক, প্রাপ্তবয়স্ক মডেল এবং পর্নোগ্রাফিক অভিনেত্রী। 
লিনজি ড্রু ১১ মে ১৯৫৮ সালে ইংল্যান্ডের ব্রিস্টলে জন্মগ্রহণ করেন। যুক্তরাজ্যের যৌন শিল্পে একটি বৈচিত্র্যময় কর্মজীবনের সময়, তিনি একজন "পেইজ ৩" গার্ল, স্ট্রিপার, গ্ল্যামার মডেল এবং পর্ণ অভিনেত্রী হিসাবে হিসাবে কাজ করেছিলেন এবং এক সময় "পেন্টহাউস" ম্যাগাজিনের ব্রিটিশ সংস্করণের সম্পাদক ছিলেন। ১৯৮০-এর দশকে, তিনি প্রতি মাসে সফটকোর ম্যাগাজিন "ক্লাব ইন্টারন্যাশনাল" -এ নগ্ন হয়ে হাজির হতেন।
লিলি কারাটি

লিলি কারাতি (২৩শে সেপ্টেম্বর ১৯৫৬ - ২০শে অক্টোবর ২০১৪) ছিলেন একজন ইতালীয় অভিনেত্রী।
লিলি কারাতির জন্ম ভারেসে (লম্বার্ডি)। ১৯৭৪ সালে, তিনি ক্যালাব্রিয়ার একটি সৌন্দর্য প্রতিযোগিতায় "মিস এলিগেন্স" উপাধি লাভ করেন এবং মিলানে ফ্যাশন মডেল হিসেবে কাজ শুরু করেন। তিনি ১৯৭৫ সালের "মিস ইতালিয়া" প্রতিযোগিতায় প্রথম রানার আপ হন এবং সিনেমায় চলে আসেন।
তিনি "প্লেমেন" এবং "অ্যালবো ব্লিটজ-" এর মতো ইতালীয় পুরুষদের ম্যাগাজিনের পাতায় নগ্ন হয়ে উপস্থিত হয়েছেন। ১৯৯০ সালের দিকে, তিনি জনজীবন থেকে অবসর নেন। ২০শে অক্টোবর ২০১৪-এ, তিনি মস্তিষ্কের টিউমারে মারা যান।
কেলি নিকোলস

কেলি নিকোলস (জন্ম: ৮ জুন ১৯৫৬) একজন প্রাক্তন পর্নোগ্রাফিক অভিনেত্রী।
নিকোলস ক্যালিফোর্নিয়ার কোভিনায় জন্মগ্রহণ করেন এবং একটি ক্যাথলিক পরিবারে বেড়ে ওঠেন, ছয় সন্তানের মধ্যে একমাত্র তিনিই মহিলা।
ডলি বাস্টার

নোরা বামবারগার (née ডভোরাকোভা; জন্ম: ২৩ অক্টোবর ১৯৬৯), মঞ্চ নাম ডলি বাস্টার নামে পরিচিত, একজন চেক-জার্মান প্রাক্তন পর্নোগ্রাফিক অভিনেত্রী, চলচ্চিত্র নির্মাতা এবং লেখক।
বাস্টার এক শতাধিক এক্স-রেটেড ইউরোপীয় চলচ্চিত্রে অভিনয় করেছেন। তিনি একজন জার্মান পর্ণ-তারকা থেকে অপেশাদার-স্লিউথ বনে যাওয়া নিয়ে অপরাধ-উপন্যাসের একটি সফল ধারাবাহিকের লেখকও।
জিঞ্জার লিন

জিঞ্জার লিন অ্যালেন (জন্ম: ১৪ই ডিসেম্বর ১৯৬২) হলেন একজন মার্কিন পর্নোগ্রাফিক অভিনেত্রী এবং মডেল, যিনি ১৯৮০-এর দশকের একজন প্রিমিয়ার প্রাপ্তবয়স্ক-বিনোদন তারকা ছিলেন। বিভিন্ন বি চলচ্চিত্রগুলিতে তিনি ছোটখাটো ভূমিকায় অভিনয় করতেন। এভিএন সর্বকালের সেরা ৫০ জন পর্ন তারকার তালিকায় তাকে #৭-এ স্থান দিয়েছিল। তার পর্নোগ্রাফি ক্যারিয়ার শেষ করার পর, তিনি তার পুরো নাম জিঞ্জার লিন অ্যালেন ব্যবহার করতে শুরু করেন এবং বিভিন্ন বি-মুভিতে কাজ পান। তিনি প্রাপ্তবয়স্ক শিল্পে দেরীতে পুনরায় ক্যারিয়ারে ফিরে এসেছিলেন এবং একটি সংক্ষিপ্ত ধারাবাহিক চলচ্চিত্র তৈরি করেছিলেন। অ্যালেন এভিএন, নাইটমোভস অ্যাডাল্ট এন্টারটেইনমেন্ট এবং এক্সআরসিও হল অব ফেমের একজন সদস্য।
হিদার হান্টার

হেদার কেইশা হান্টার (জন্ম: ১ অক্টোবর ১৯৬৯), ডাকনাম ডাবল এইচ, একজন আমেরিকান র‌্যাপার, চিত্রশিল্পী, লেখক এবং প্রাক্তন পর্নোগ্রাফিক অভিনেত্রী।
হান্টান নিউ ইয়র্কের ব্রঙ্কসে একজন অন্ত্যেষ্টিক্রিয়া বিক্রয়কর্মীর কাছে জন্মগ্রহণ করেছিলেন। তিনি ১৬ বছর বয়সে বাড়ি ছেড়েছিলেন এবং ল্যাটিন কোয়ার্টারে ক্লার্ক হিসাবে কাজ শুরু করেন। যেটা ছিল র‌্যাপের জন্য প্রথম ডাউনটাউন/মিডটাউন ক্লাবগুলির মধ্যে একটি। ১৮ বছর বয়সে, তিনি "দ্য ভিলেজ ভয়েস"-এর বিজ্ঞাপনে সাড়া দিয়ে স্ট্রিপটিজ মডেল হন। পরবর্তীকালে পর্নোগ্রাফিক চলচ্চিত্রে অভিনয়ের প্রস্তাব আসতে থাকে। 
হান্টার উভকামী।
অ্যাম্বার লিন

অ্যাম্বার লিন (জন্ম: লরা লিন অ্যালেন; ৩রা সেপ্টেম্বর ১৯৬৪) একজন মার্কিন পর্নোগ্রাফিক চলচ্চিত্র অভিনেত্রী এবং মূলধারার অভিনেত্রী, রেডিও হোস্ট, মডেল এবং এক্সোটিক নৃত্যশিল্পী।
লিন ক্যালিফোর্নিয়ার অরেঞ্জে লরা লিন অ্যালেন নামে জন্মগ্রহণ করেছিলেন। তিনি একজন অবসরপ্রাপ্ত এয়ার ফোর্স অফিসারের কনিষ্ঠ কন্যা। তার চার ভাই এবং দুই বোন। লিনের যখন তিন বছর বয়স, তখন তার বাবা-মায়ের বিচ্ছেদ হয় এটা জানতে পেরে যে তার বাবার অন্য এক মহিলার সাথে আরেকটা সংসার রয়েছে। এর কিছুদিন পরে, লিনের মা স্নায়বিক ভাঙ্গনের শিকার হন এবং লিনকে পালক দেন, যেখানে তিনি শারীরিকভাবে নির্যাতনের শিকার হন। সাত বছর বয়সে তিনি তার মায়ের সাথে পুনরায় মিলিত হন। এর পরে, তারা দুজন একটি গাড়ি দুর্ঘটনায় পড়েন; যেখানে লিনকে গাড়ি থেকে ছিটকে পড়ে যান এবং তার মা ঘটনাস্থলেই মারা যান।
বেবি পোজি

মারিয়া তামিকো পোজি (জন্ম: ১ জুন ১৯৬৩), স্টেজ নাম বেবি পোজি নামে সর্বাধিক পরিচিত, একজন ইতালীয় প্রাক্তন পর্নোগ্রাফিক চলচ্চিত্র অভিনেত্রী।
পোজি লিগুরিয়ার জেনোয়াতে জন্মগ্রহণ করেন, তিনি পর্নোগ্রাফিক অভিনেত্রী এবং টেলিভিশন ব্যক্তিত্ব মোয়ানা পোজির ছোট বোন। তিনি একটি রাসায়নিক বিশ্লেষক হওয়ার জন্য স্কুলে পড়ার সময় ক্লাবগুলিতে কিছু শো দিয়ে তার কর্মজীবন শুরু করেছিলেন। সেক্রেটারি হিসেবে রিকার্ডো শিচির এজেন্সি "ডিভা ফিউচুরা"-এ প্রবেশ করার পর, তিনি ১৯৮৭ সালে প্রাপ্তবয়স্ক শিল্পে আত্মপ্রকাশ করেন এবং ১৯৯১ সালে অবসর গ্রহণ করেন। তারপর তিনি ফ্রান্সে চলে যান, যেখানে তিনি একটি এতিমখানায় স্বেচ্ছাসেবক হিসেবে কাজ করেন। ১৯৯৫ সালে, তার বোনের মৃত্যুর পর, তিনি সংক্ষিপ্তভাবে এ শিল্পে পুনরায় যোগদান করেন কিন্তু কেবল কিছু লাইভ শোয়ের জন্য। তার প্রাপ্তবয়স্ক কর্মজীবনের বাইরে, লরেঞ্জো ওনোরাতি পরিচালিত কামোত্তেজক চলচ্চিত্র "আবাট-জুরে" -এ তাকে প্রধান ভূমিকায় দেখা যায়।
ক্রিস্টি ক্যানিয়ন

ক্রিস্টি ক্যানিয়ন (জন্ম: ১৭ জুন ১৯৬৬) একজন অবসরপ্রাপ্ত পর্নোগ্রাফিক অভিনেত্রী এবং মার্কিন রেডিও ব্যক্তিত্ব। তিনি এভিএন এবং এক্সআরসিও হল অফ ফেমের একজন সদস্য।
ক্যানিয়ন ১০০ টিরও বেশি প্রাপ্তবয়স্ক চলচ্চিত্রে অভিনয় করেছেন। তিনি ১৯৮৪ সালের সেপ্টেম্বর থেকে মার্চ ১৯৮৫ পর্যন্ত তিনবার ক্যামেরার সামনে অভিনয় করা থেকে অবসর নেন; জুন ১৯৮৯ থেকে ডিসেম্বর ১৯৯২; এবং ১৯৯৫ থেকে ১৯৯৭ পর্যন্ত ভিভিডের জন্য একচেটিয়া/চুক্তিতে কাজ করেন। তিনি "পেন্টহাউস" এবং "সোয়াঙ্ক" ম্যাগাজিনের জন্য ফটো স্প্রেডেও উপস্থিত ছিলেন।
রবিন বার্ড

রবিন বাইর্ড (জন্ম: ৬ এপ্রিল ১৯৫৭) হলেন একজন মার্কিন প্রাক্তন পর্নোগ্রাফিক অভিনেত্রী "এবং দ্য রবিন বাইর্ড শো-" এর হোস্ট, যেটি ১৯৭৭ সাল থেকে নিউ ইয়র্ক সিটিতে লিজড অ্যাক্সেস কেবল টেলিভিশনে প্রচারিত হয়েছে। 
রবিন বার্ড নিউ ইয়র্ক সিটি, নিউ ইয়র্কে জন্মগ্রহণ এবং উত্থাপিত হয়েছেন। তিনি দত্তক নেওয়ার একটি শিশু এবং সে কখনই তার জন্মদাতা পিতামাতাকে শনাক্ত করতে পারেনি, তার দত্তক গ্রহণকারী মায়ের সেই তথ্য প্রকাশ করতে অনিচ্ছার কারণে এবং নিউইয়র্ক রাজ্যের আইনের অধীনে জন্ম ও দত্তক নেওয়ার রেকর্ড সিল করা হয়৷
৮৮ নং ওয়ার্ড, কলকাতা পৌরসংস্থা

ওয়ার্ড নং ৮৮, কলকাতা পৌরসংস্থা হল কলকাতা পৌরসংস্থার ৯ নং বরোতে অবস্থিত একটি প্রশাসনিক বিভাগ, যা ভারতের পশ্চিমবঙ্গ রাজ্যের দক্ষিণ কলকাতার কালীঘাট (সাহানগর-লালপাড়া) পাড়ার কিছু অংশ জুড়ে রয়েছে।
ওয়ার্ড নং ৮৮ এর সীমানাঃ উত্তরে রাসবিহারী অ্যাভিনিউ ; পূর্বে শ্যামা প্রসাদ মুখার্জি রোড ; দক্ষিণে পূর্ব রেলওয়ের বজ বজ শাখা দ্বারা ; এবং পশ্চিমে টালির নালা (আদি গঙ্গা)।
ওয়ার্ডটি কলকাতা পুলিশের টালিগঞ্জ থানা দ্বারা পরিবেশিত হয়। 
দক্ষিণ বিভাগের সমস্ত পুলিশ থানার উপর টালিগঞ্জ মহিলা থানার এখতিয়ার রয়েছে, অর্থাৎ পার্ক স্ট্রিট, শেক্সপিয়ার সরণি, আলিপুর, হেস্টিংস, ময়দান, ভবানীপুর, কালীঘাট, টালিগঞ্জ, চারু মার্কেট, নিউ আলিপুর এবং চেতলা। 
ভারতের ২০১১ সালের আদমশুমারি অনুসারে, কলকাতা পৌরসংস্থার ওয়ার্ড নং ৮৮-এর মোট জনসংখ্যা ছিল ২৩,৬৭২ জন, যার মধ্যে ১১,৯৯৬ (৫১%) পুরুষ এবং ১১,৬৭৬ (৪৯%) মহিলা৷ ৬ বছরের নিচে জনসংখ্যা ছিল ১,৬৫১ জন। ৮৮ নং ওয়ার্ডে মোট শিক্ষিতের সংখ্যা ছিল ১৮,৭৩৮ (৬ বছরের বেশি জনসংখ্যার ৮৫.০৯%)। 
ওয়ার্ডটি একটি সিটি মিউনিসিপ্যাল কর্পোরেশন কাউন্সিল নির্বাচনী এলাকা গঠন করে এবং রাসবিহারী বিধানসভা কেন্দ্রর একটি অংশ।
র‌্যান্ডি ওয়েস্ট (অভিনেতা)

রেন্ডি ওয়েস্ট (জন্ম: অ্যান্ড্রু জে আব্রামস; ১২ অক্টোবর ১৯৪৭) একজন অবসরপ্রাপ্ত মার্কিন পর্নোগ্রাফিক অভিনেতা। 
ওয়েস্ট নিউ ইয়র্ক সিটিতে বেড়ে ওঠেন এবং ১৯৬০-এর দশকের শেষের দিকে দক্ষিণ ফ্লোরিডায় চলে আসেন। তিনি মূলত পেশাদার বেসবল খেলোয়াড় হতে চেয়েছিলেন এবং একটি বেসবল স্কলারশিপে মিয়ামি বিশ্ববিদ্যালয়ে ভর্তি হয়েছিলেন। তারপরে তিনি দিক পরিবর্তন করেন এবং পরবর্তী দশকে সঙ্গীতে ক্যারিয়ার গড়ার সিদ্ধান্ত নেন। ওয়েস্ট এই সময়কালে নগ্ন শিল্পের মডেল হিসাবেও কাজ করেছিলেন। এরপর তিনি ১৯৭৯ সালে ক্যালিফোর্নিয়া চলে যান এবং হয়ে ওঠেন পুরুষ স্ট্রিপ দলের সদস্য। ১৯৮০ ও ১৯৯২ সালে তিনি ছিলেন ব্যক্তিগত স্ট্রিপার।
রবার্ট কারমান

রবার্ট চার্লস কারম্যান (১৬ ডিসেম্বর ১৯৪৭ - ২৭ ডিসেম্বর ২০১৮), আর. বোল্লা নামেও পরিচিত, একজন মার্কিন অভিনেতা ছিলেন। যার "পর্নোগ্রাফিক স্বর্ণযুগে" একটি বিখ্যাত পর্নোগ্রাফিক অভিনয় ক্যারিয়ার ছিল। পর্ণ চলচ্চিত্র শিল্পে ১৯৭০-এর দশকের মাঝামাঝি থেকে ১৯৮০-এর দশকের মাঝামাঝি পর্যন্ত তিনি ১০০ টিরও বেশি পর্নোগ্রাফিক ছবিতে উপস্থিত হয়েছেন, এর সবচেয়ে বিখ্যাত "ডেবি ডুস ডালাস" (১৯৭৮)৷ প্রাপ্তবয়স্ক অভিনেতাদের মধ্যে তার প্রশংসনীয় মূলধারার অভিনয় কেরিয়ার ছিল, বিতর্কিত হরর ফিল্ম "ক্যানিবাল হলোকাস্ট" (১৯৮০)-এ প্রফেসর হ্যারল্ড মনরো ছিল তার সর্বাধিক পরিচিত প্রধান ভূমিকা।
তিনি ব্রুকলিনের বেনসনহার্স্টের একটি মধ্যবিত্ত ইতালীয় পাড়ায় বড় হয়েছেন। 
কারম্যান নিউ ইয়র্ক সিটির ব্রুকলিনে জন্মগ্রহণ করেন কারমান ১৯৭০ সালে ব্রুকলিন কলেজ থেকে স্নাতক পাশ করেন। কলেজে থাকাকালীন, তিনি তার অভিনয় জীবন শুরু করেন এবং অসংখ্য অফ-ব্রডওয়ে নাটকে অভিনয় করেন। পরবর্তীতে তিনি আমেরিকান একাডেমি অফ ড্রামাটিক আর্টস- এ অভিনয় নিয়ে পড়াশোনা করেন।
রড ফন্টানা

রোনাল্ড বয়ার, সাধারণত মঞ্চ নাম রড ফন্টানা দ্বারা পরিচিত, (জন্ম ১৮ সেপ্টেম্বর ১৯৫২) একজন পর্নোগ্রাফিক অভিনেতা এবং পরিচালক। ২০০৫ সালে, তিনি এভিএন হল অফ ফেমে অন্তর্ভুক্ত হন। তিনি ধর্মীয় আগ্রহের জন্য ২০০৭ সালে প্রাপ্তবয়স্ক চলচ্চিত্র শিল্প থেকে অবসর নিয়েছিলেন বলে জানা গেছে, কিন্তু পরের বছর তার কর্মজীবন অব্যাহত থাকে। 
রয়ার সেন্ট্রাল, সাউথ ক্যারোলিনায় একজন সাউদার্ন ব্যাপটিস্ট হিসাবে বেড়ে ওঠেন, যেখানে তিনি জন্মগ্রহণ করেছিলেন। কলেজে ইতিহাস এবং ধর্ম অধ্যয়ন করার আগে তিনি কিশোর বয়সে ধর্ম প্রচার করেছিলেন।
আর সি হর্চ

আর সি হর্চ (আরসি হর্শ বা রেমন্ড চার্লস হোয়ের্শ) (জন্ম: ১৯৪৩) একজন মার্কিন আলোকচিত্রশিল্পী, চলচ্চিত্র নির্মাতা, লেখক, ভাস্কর এবং সঙ্গীতজ্ঞ, যিনি বিতর্কিত কাজের জন্য পরিচিত যা শিল্প ও পর্নোগ্রাফির মধ্যে পার্থক্যকে অস্পষ্ট করে। তিনি তার আর্থ-প্যাথিক প্রবণতা এবং স্যাডো-ম্যাসোসিস্টিক জীবনধারার জন্যও পরিচিত। তার পঞ্চাশ বছরের কাজ বৈচিত্র্যময় এবং শান্তভাবে কাব্যিক থেকে স্পষ্ট এবং বিরক্তিকর পর্যন্ত বিস্তৃত। হান্স বেলমার এবং রবার্ট ম্যাপলেথর্পের সাথে তাকে একাডেমিকভাবে উদ্ধৃত করা হয়েছে, একজন শিল্পীর উদাহরণ হিসাবে যার সীমালঙ্ঘনমূলক কাজ, তবুও, দ্ব্যর্থহীনভাবে শিল্প। তার কাজের সমালোচনা তার সত্যতা, সংবেদনশীলতা এবং দক্ষ কৌশলের প্রশংসা করে এবং তার বিষয়ভিত্তিক শোষণের নিন্দা করে
উইলিয়াম মার্গোল্ড

উইলিয়াম মার্গোল্ড (২ অক্টোবর ১৯৪৩ - ১৭ জানুয়ারী ২০১৭) একজন মার্কিন পর্নোগ্রাফিক চলচ্চিত্র অভিনেতা এবং পর্ণ চলচ্চিত্র পরিচালক ছিলেন।
বিল মারগোল্ড নামে পরিচিত, তিনি ফ্রি স্পিচ কোয়ালিশনের একজন প্রাক্তন পরিচালক ছিলেন এবং এক্স-রেটেড ক্রিটিক অর্গানাইজেশন (এক্সআরসিও) এবং এক্স-রেটেড এন্টারটেইনমেন্ট (ফক্সই)-এর সহ-প্রতিষ্ঠাতা ছিলেন। তিনি পিএডব্লিউ ফাউন্ডেশনের প্রতিষ্ঠাতা, যা পর্নোগ্রাফিক অভিনয়শিল্পীদের কল্যাণের জন্য দাতব্য সংস্থা। এছাড়াও তিনি এভিএন হল অফ ফেমের সদস্য ছিলেন। তিনি এক সময় ১৯৮০-এর দশকের পর্ন অভিনেত্রী ড্রিয়ারকে বিয়ে করেছিলেন। একটি ঘন ঘন সংবাদ এবং টক শোর অতিথি, মারগোল্ড তার কর্মজীবন জুড়ে প্রচুর ডকুমেন্টারিতে উপস্থিত হয়েছেন, যার মধ্যে রয়েছে ২০১২ ডকুমেন্টারি "আফটার পর্ন এন্ডস", যা পর্ন শিল্পে থাকার পরের জীবন সম্পর্কে। তিনি নাথান রস মার্গোল্ডের পুত্র।
জেমি গিলিস

জেমি গিলিস (জন্ম জেমি ইরা গুরম্যান; ২০ এপ্রিল ১৯৪৩ - ১৯ ফেব্রুয়ারি ২০১০) একজন মার্কিন পর্নোগ্রাফিক অভিনেতা, পরিচালক এবং এভিএন হল অফ ফেমের সদস্য ছিলেন।
গিলিস নিউ ইয়র্ক সিটিতে জেমি ইরা গুরম্যান নামে জন্মগ্রহণ করেন। "দ্য ব্ল্যাক সোয়ান" (১৯৪২) চলচ্চিত্রে টাইরন পাওয়ার চরিত্রের নামানুসারে তার নামকরণ করা হয়েছিল এবং তিনি তার প্রথম চলচ্চিত্র তৈরি করার সময় যে গার্লফ্রেন্ডের সাথে বসবাস করছিলেন তার থেকে তিনি গিলিস নামটি নিয়েছিলেন। গিলিস পরে কলম্বিয়া বিশ্ববিদ্যালয়ে ভর্তি হন এবং ম্যাগনা কাম লড স্নাতক হন। নিজের খরচ চালানোর জন্য যখন তিনি ক্যাব চালাচ্ছিলেন তখন তিনি "দ্য ভিলেজ ভয়েস-এ" একটি বিজ্ঞাপনে সাড়া দিয়েছিলেন।
হ্যারি রিমস

হার্বার্ট জন স্ট্রেইচার (; ২৭ আগস্ট ১৯৪৭ – ১৯ মার্চ ২০১৩; এছাড়াও পেশাদার ছদ্মনাম হ্যারি রিমস দ্বারা সুপরিচিত) একজন মার্কিন পর্নোগ্রাফিক অভিনেতা ছিলেন, যিনি পরবর্তীকালে একজন সফল রিয়েল এস্টেট এজেন্ট ছিলেন। ১৯৭২ সালের পর্নোগ্রাফিক কাল্ট ক্লাসিক "ডিপ থ্রোটে" ডক্টর ইয়াং এবং ১৯৭৩ সালের মিস জোন্সের ক্লাসিক "দ্য ডেভিল"-এ দ্য টিচার ছিল তার সবচেয়ে বিখ্যাত অভিনয়। ১৯৭০-এর দশকে এবং ১৯৮০-এর দশকের মাঝামাঝি পর্যন্ত, তিনি প্রাপ্তবয়স্ক চলচ্চিত্র শিল্পের অন্যতম সেরা অভিনয়শিল্পী ছিলেন। তিনি ১৯৮৫ সালে পর্ন শিল্প থেকে অবসর নেন।
রিমসের হার্বার্ট জন স্ট্রেইচার নামে ২৭ আগস্ট ১৯৪৭ তারিখে এক ইহুদি পরিবারে জন্মগ্রহণ করেছিলেন। তিন সন্তানের মধ্যে তিনি ছিলেন সবার ছোট। তার বাবা ডন স্ট্রেইচার একজন বই বাধাইয়ের কাজ করতেন, তার আগে বিপনণ কর্মী ছিলেন। তার মা রোজ ছিলেন একজন মডেল। হ্যারির বাবা পরে মুদ্রণ শিল্পে প্রবেশ করেন এবং পরিবারটিকে নিউইয়র্কের ওয়েস্টচেস্টারে নিয়ে যান। ১৯৬৫ সালে, তিনি ১৮ বছর বয়সে, তিনি ডেন্টিস্ট হওয়ার জন্য পিটসবার্গ বিশ্ববিদ্যালয়ে ভর্তি হন। যাইহোক, পরে তিনি ইউনাইটেড স্টেটস মেরিন কর্পসে তালিকাভুক্ত হন, যেখান থেকে তিনি কষ্টের কারণে অব্যহতি নেন। ১৯৬৭ সালে, তিনি ম্যানহাটনের ইস্ট ভিলেজে চলে যান, যেখানে তার ভাই এবং রুমমেট অভিনেতা হিসেবে অভিজ্ঞতা অর্জন করছিলেন। তার প্রথম দিকের (অ-পর্ণ) অভিনয় পেশা ছিল মূলত লা মামা এক্সপেরিমেন্টাল থিয়েটার ক্লাবের জন্য অফ-ব্রডওয়ে থিয়েটার, নিউ ইয়র্ক থিয়েটার এনসেম্বল এবং ন্যাশনাল শেক্সপিয়ার কোম্পানি।
রাসেল মাহমুদ

রাসেল মাহমুদ একজন বাংলাদেশী পেশাদারী হকি খেলোয়াড়। তিনি বাংলাদেশ জাতীয় হকি দলের হয়ে খেলেন।
জিমি ১৯৮৭ সালের ৫ই মে ঢাকায় জন্মগ্রহণ করেন। তার পিতা আব্দুর রাজ্জাক ও মাতা মেহের নিগার।
মাইক হর্নার (অভিনেতা)

মাইক হর্নার (জন্ম: ডোনাল্ড টমাস হার্ট; ৩ ফেব্রুয়ারি ১৯৫৫) একজন মার্কিন পর্নোগ্রাফিক চলচ্চিত্র অভিনেতা। তাকে কখনও কখনও ডন হার্ট ("ডার্ন হার্ড" এর উপর একটি নাটক), ডন হর্নার, "ড্যান স্যার" বা জনি উইলসন হিসাবে কৃতিত্ব দেওয়া হয়।
১৯৭৮ সালের জানুয়ারী মাসে হর্নার ছোট সেক্স চলচ্চিত্রে অভিনয় শুরু করেন। তার প্রথম ফিচার মুভি ছিল ১৯৭৯-এর "ট্যানজারিন" । তিনি ১৫০০ টিরও বেশি ফিচার (গল্প-ভিত্তিক) চলচ্চিত্র এবং ভিডিওতে অভিনয় করেছেন এবং তিনি প্রায় ১৮০০ জন অভিনেত্রীর সাথে ৫০০ টিরও বেশি যৌন ভিডিওতে অভিনয় করেছেন। ১৯৮০-এর দশকে তার জনপ্রিয় সহ-অভিনেত্রী ছিলেন কিংবদন্তি হায়াপাতিয়া লি।
হর্নার সান ফ্রান্সিসকো স্টেট ইউনিভার্সিটি এবং ইউসিএলএতে পড়াশোনা করেছেন এবং সোনোমা স্টেট ইউনিভার্সিটি থেকে স্নাতক হয়েছেন। তিনি তার পর্ণ কেরিয়ারের আগে অভিনয়, থিয়েটার এবং নৃত্য অনুশীলন করেছিলেন। ১৯৯১ সালে পর্ণ চলচ্চিত্রে অভিনয়ের জন্য তিনি দক্ষিণ ক্যালিফোর্নিয়ায় চলে আসেন। তিনি ১৯৯৩ সালে চলচ্চিত্র পরিচালনা শুরু করেন। তিনি এভিএন এবং এক্সআরসিও হল অফ ফেমের একজন সদস্য।
ফজলে রাব্বী (হকি খেলোয়াড়)

ফজলে রাব্বী একজন বাংলাদেশী পেশাদারী হকি খেলোয়াড়। তিনি বাংলাদেশ জাতীয় হকি দলের হয়ে খেলেন।
মাইকেল গন্ট

মাইকেল গান্ট হলেন একজন প্রাক্তন পর্নোগ্রাফিক অভিনেতা, যিনি পর্ণের স্বর্ণযুগে অনেক চলচ্চিত্রে অভিনয় করেছিলেন, যার মধ্যে ১৯৭৭ সালে "বারবারা ব্রডকাস্ট" এবং ১৯৭৮ সালে "মারাশিনো চেরি" ছিল অন্যতম।
আদ দাঈ

আদ দাঈ () দারুল উলুম দেওবন্দ থেকে প্রকাশিত একটি জনপ্রিয় মাসিক আরবি ম্যাগাজিন। ১৯৭২ সালে "দাওয়াতুল হক" বন্ধ হওয়ার পর ওয়াহিদুজ্জামান কিরানবির সম্পাদনায় ১৯৭৬ সালে এটি পাক্ষিক হিসেবে চালু হয়। ম্যাগাজিনটির মূল ফোকাস দারুল উলুম দেওবন্দের বিশিষ্ট ব্যক্তিবর্গ এবং এর স্নাতকরা। ম্যাগাজিনটির বিশেষত্বের কারণে এটি ভারত এবং আরব বিশ্বের বিদ্বানদের দৃষ্টি আকর্ষণ করতে সক্ষম হয়েছে। ম্যাগাজিনটির তত্ত্বাবধায়ক আবুল কাসেম নোমানী এবং প্রধান সম্পাদক মুহাম্মদ আরিফ জামিল কাসেমী। নূর আলম খলিল আমিনী ম্যাগাজিনটির জনপ্রিয় সম্পাদক ছিলেন।
বাহরাইনের ইসলামি পণ্ডিত কাসিম ইউসুফ আল শেখ ম্যাগাজিনটির প্রশংসা করে বলেন,
জন স্ট্যাগ্লিয়ানো

জন স্ট্যাগ্লিয়ানো (জন্ম: ২৯ নভেম্বর ১৯৫১), যিনি বাটম্যান নামেও পরিচিত, হলেন একজন মার্কিন উদ্যোক্তা, প্রাক্তন পর্নোগ্রাফিক ফিল্ম অভিনেতা, প্রযোজক এবং পরিচালক, যিনি ইভিল অ্যাঞ্জেল পর্নোগ্রাফিক ফিল্ম স্টুডিও প্রতিষ্ঠা ও মালিক৷
স্ট্যাগ্লিয়ানো শিকাগো শহরতলির বড় হয়েছেন এবং ১৯৬৯ থেকে ১৯৬৫ পর্যন্ত উচ্চ বিদ্যালয়ে পড়াশোনা করেছেন। তিনি কলেজে ভর্তি হন কিন্তু ১৯৬৯ সালে কলেজ থেকে বাদ পড়েন। এরপর তিনি আবার কলেজে ভর্তি হন। তিনি মূলত অর্থনীতিতে পিএইচডি করার এবং অধ্যাপক হওয়ার পরিকল্পনা করেছিলেন। তারপরে তিনি থিয়েটার, নাট্য রচনা, আধুনিক নৃত্য এবং জ্যাজ নৃত্য অধ্যয়নের দিকে চলে যান, যার আংশিক কারণ ছিল ঐ ক্লাসগুলোতে বেশি ছাত্রী ছিল। তিনি ইতালীয় বংশোদ্ভূত কারন তার দাদা-দাদির ফ্লোরেন্স থেকে আগত।
জোই সিলভেরা

জোই সিলভেরা (জন্ম: ২০শে ডিসেম্বর ১৯৫১) একজন মার্কিন পরিচালক এবং প্রাক্তন পর্নোগ্রাফিক অভিনেতা।
জোই সিলভেরা ১৯৭০-এর দশকের শুরু থেকে মার্কিন পর্নোগ্রাফিক শিল্পের সাথে জড়িত। নিউ ইয়র্কের আপস্টেটের বাসিন্দা, তিনি প্রথম ১৯৭৪ সালে সান ফ্রান্সিসকোতে অভিনয় শুরু করেন এবং ১০০০ টিরও বেশি ভিডিওতে উপস্থিত হন। ১৯৯০-এর দশকের গোড়ার দিকে সিলভেরা তার নিজের কোম্পানির জন্য ভিডিও পরিচালনা করতে গিয়েছিলেন। তার চলচ্চিত্রগুলি প্রথমে ডেভিলস ফিল্ম দ্বারা বিতরণ করা হয়েছিল এবং পরে তাকে জন স্ট্যাগ্লিয়ানোর এভিল অ্যাঞ্জেল-এ যোগ দেওয়ার জন্য আমন্ত্রণ জানানো হয়েছিল। 
তিনি এভিএন এবং এক্সআরসিও হল অফ ফেমের একজন সদস্য।
হার্শেল স্যাভেজ

হার্শেল স্যাভেজ (জন্ম: হার্ভে কোহেন, ২৫শে নভেম্বর, ১৯৫২) একজন মার্কিন প্রাক্তন পর্নোগ্রাফিক অভিনেতা, পরিচালক এবং মঞ্চ অভিনেতা, যিনি ১০০০ টিরও বেশি প্রাপ্তবয়স্ক চলচ্চিত্রে উপস্থিত হয়েছেন। ২০০২ সালে, "এভিএন" "তাকে সর্বকালের সেরা ৫০ পর্ণ তারকাদের" তালিকায় ৪৬ তম স্থান দেয়। এছাড়াও তিনি এভিএন এবং এক্সআরসিও হল অফ ফেমে অন্তর্ভুক্ত হয়েছেন।